
SOMMEREN er over os, og på en heldig 
solskinsdag fik vi endelig foreviget Hr. 
REDACTEUREN i et herligt kontrafej - 
før han atter går i hvidt foran skærmen... 



Sommerferietid og al den glæde er der 
nogen der må vente på, men nu har 
vejret jo ikke lige netop været strålen¬ 
de, eller for at sige det som det er reg¬ 
nen har strålet ned fra himlen i lange 
byger. 

Hjemme på det travle kontor dukkede 
der for en tid siden et nyt nummer af 
CU Amiga op, forsiden var prydet 
med en overfyldt CD, på den lå en ny 
version af programmet CDCat, så den 
skulle da installeres og afprøves. Så 
det gik jeg straks i gang med, men 
pludselig blev der helt stille, kun en 
lav knurren fra harddisken fortalte at 
der stadig var liv et sted. Kort sagt 
Amigaen var gået ned, midt i installe¬ 
ringen, uden mulighed for at komme 
ud af det igen? Den eneste mulighed 
var de 3 berømte knapper, og det blev 
problemet ikke mindre af, resultatet 
en død harddisk! Men efter lidt arbej¬ 
de med Quarterback Tools fik jeg dog 
2 af de 3 partioner nogenlunde op og 
stå igen. 

Dette afbræk har selvfølgelig betydet 
et par ændringer i dette nummer bl.a. 
må Siamese v2.5 og Envoy artiklerne 
udgå, samtidig er nogle blevet udsat. 

Nu til dette nummer hvor du kan læse 
om DLuxePaint V, og sågar komme i 


gang med evt. at lære lidt om pro¬ 
grammet DLuxePaint. Hvor 1. del af 
et kursus begynder. 

Det er envidere lidt om RBM Towere, 
og CD-ROM drev, AifaPower og Al- 
faRam til A500/+, desuden spiltests 
o.s.v. 

Vi skal også lige byde velkommen til 
de nye medlemmer der er kommet si¬ 
den sidste nummer: 

Dennis Nikolajsen 
Tony Hoffmann 
Michael Andreassen 
Rune Duus 
Peter Jørgensen 
Mark Risager 

Klubben ønsker de nye medlemmer 
velkommen. 

Konkurrencen den bedste artikel: 
Vinderartiklen blev: Åbent Brev 
med 11 point af Kenneth Jørgensen. 
Hele 10 artikler var bragt i forslag. 

Den heldige i udtrækningen blev: 

Leif Andersen. 
Et stort Tillykke til begge, i må gerne 
ringe og vælge den ønskede præmie. 
Amiga Forever 
Karl Aage Hansen 

Bograts The Puzzling Misadventure 

■ Af Dennis Milandt 


Det er ikke let at være forældre, som 
enhver Bograt kan fortælle dig, 
specielt ikke når dine to afkom har 
besluttet at tage på eventyr imens du 
troede de var i sikkerhed i deres sen¬ 
ge. De har taget deres godnathistorie 
lidt for alvorligt og har besluttet at be¬ 
søge det frygtelige sted: The Mystical 
Castle of Bog. Her vil de finde de 
magiske æg fra deres godnathistorie. 
Som en ansvarlig forældre er det din 
opgave at guide de besværlige unger 
gennem slottet og samtidig indsamle 
alle æggene. Der er 60 baner fuld af 
potentielle katastrofer, der kun venter 
på dig. Samtidig er der over 100 ond¬ 
skabsfulde puzzles. 


Bograts er et platformspil der går ud 
på at bane vejen for de 2 små bograts¬ 
unger. Det er ikke alle steder at du 
kan komme frem, men det gør heller 
ikke noget, bare ungerne når frem til 
udgangen. Du skal trække i håndtag, 
skubbe klodser frem og tilbage og 
springe store sten i luften. Alt imens 
dette skal du passe på at de to små 
bograts ikke kommer til skade. Det er 
ikke helt nemt. De kommer konstant 
til skade. Enten render de ind i en 
flammekaster eller bliver mast under 
under en stenblok. Du skal time alle 
de ting du gør sådan at de kan undgå 
alle fælderne. 


Du samler alle mulige ting sammen 
undervejs. Blandt andet de før omtalte 
æg. Der er to i hver bane. Du finder 
også bomber du skal bruge til at 
sprænge stenblokke i luften med. Så 


er der hjerter der udgør liv. Du kom¬ 
mer nemt op på 100 liv og mister dem 
lige så nemt. Når en af de små bograts 
dør mister du et liv og den lille bograt 
starter forfra igen. Når du selv dør 
mister du tre til fem liv. Samtidig har 
du mulighed for at gemme spillet, 
både på harddisk og på diskette. Dette 
koster 20 liv, så man kan hurtigt få 
dem brugt igen. 


Spillet indeholder en lille intro som 
viser alt det der skal til for at give 
spillet lidt stemning. Samtidig er der 
også brugt en side i manualen på lidt 
historie. Manualen er kort og god. 
Den er ca. 12 x 10 cm. og på ca. 10 
sider. Spillet kommer på to disketter 
og i en ekstrem lille pakke. Dette gør 
jo heller ikke noget da det ikke er æs¬ 
ken der afgør og spillet er godt eller 
ej. 


Konklusion 

Grafikken går an. Den er som den skat 
være i et gennemsnits platformspil. 
Lyden er der. Den skal enten høres 
eller overhøres, alt efter hvad man 
finder mest behageligt. Musikken er 
god som baggrundsmusik hvor den 
heldigvis bliver. Gameplayet er godt. 
Det er det i de fleste platformspil. 
Banerne har den afveksling der skal 
være. Alt i alt et godt gennemsnits 
platformspil. Det er værd at bruge 179 
kr. på hvis man er løbet tør for spil 
man gider at spille. 

Jurrasic Park 


■ Af Dennis Miiandt mmbbh 

Jurassic Park! Det navn får mig til at 
tænke på en film jeg engang så. 

Hvad var det nu den hed...? Jo. Den 
hed Jurassic Park! Det var en knald 
god film med en masse gode effekter. 
Der var en del nyskabelse og der var 
en handling der bare sagde spar to. 
Det får mig så igen til at tænke på 
hvorfor i al verden OCEAN har valgt 
at kalde dette spil for Jurassic Park. 
Spillet har ingen gode effekter eller 
nogen sindsoprivende grafik. Det er 
bestemt ingen nyskabelse af nogen 
art, og der er bestemt heller ingen 
handling. Spillet har ingen intro eller 
nogen anden form for indledning... Jo, 
manualen indeholder faktisk 5 linier 
med en meget omfattende indledning. 
5 linier er hvad der er brugt på at sætte 
lidt stemning ind i spillet. 

OCEAN dog! Hvor kunne I! 

Spillet starter med at en eller anden 


lille grim grafikklat står midt i et land¬ 
skab der er tusind gange grimmere 
end de landskaber vi så i Cannon 
Fodder. Desuden er spillet Cannon 
Fodder også tusind gange bedre. De to 
spil går faktisk ud på næsten det sam¬ 
me. I Jurassic Park skal man bare 
skyde dinoer i stedet for soldater. Det 
er selvfølgelig også meget sjovt de 
første ti sekunder. Så langt tid tager 
det at blive træt af dét spil. Man skal i 
alt sin enkelthed blot fare rundt og 
prøve at finde to børn der vist nok er 
blevet væk. 

Imens skal man undgå alle de dinoer 
der løber rundt omkring sin grimme 
grafikklat. Så skal man prøve at få alle 
sammen ud af parken i god behold. 
Du finder diverse power-ups osv. Der 
er to våben at vælge imellem fra start. 
En stødstav der genoplader sig selv 
igen efterhånden som man bruger den. 
Så er der en riffel med begrænset an¬ 
tal ammo. På et tidspunkt finder man 

















































en terminal afen aller anden slags. 

Den indeholder et kort over parken. 
Jeg har aldrig i mit liv set et så 
udetaljeret kort. Der er fire streger, 
som udgør hegnet rundt om parken. 
Der er fire bogstaver der hver marke¬ 
rer en bygning eller en anden form for 
facilitet. Ikke så meget som et lille 
kryds, som viser hvor du befinder dig. 
Det er totalt umuligt at orientere sig. 
Dette gælder hele spillet igennem. 


Konklusion 

Spillet har en utrolig dårlig grafik og 
et endnu værre gameplay. Lyden er 
heller ikke speciel god. Den lyd der 
er, er i al fald ikke særlig god. 


” Jurassic Park 

Disketter: . 4 
Harddisk; Nej 

im M m 

Grafik i0% 

ft i i ii i l 

Udlånt af Betafon <33 14 12 33). 
Pris: 199 kr. 

\. . j 


Jurassic Park er det mest elendige spil 
af denne genre. Spillet understøtter 
ikke harddisk og kan vist nok ikke en¬ 
gang gemmes. 

Spillet er bestemt ikke værd at bruge 
mere end 25 kr. på. Og det er endda 
højt sat. 

Alt er totalt gennemtænkt elendigt. 
Nej... Der er faktisk een ting der er 
flot ved spillet. 

Indpakningen er flot. Æsken er af en 
god kvalitet. Spillet ligger godt be¬ 
skyttet i emballagen hvor det i øvrigt 
burde blive liggende. 

To PLATFORM -hits 


/ min samling afspil er der en 
bestemt kategori, som jeg altid 
vender tilbage til, og det er 
PLATFORMSPIL. 


Bvadr, vil en inkarneret adventure- 
freak måske sige. Men efter min 
mening er det den spiltype, som er 
mest underholdende. (Smag og behag 
er jo som bekendt meget forskellig). 
Og samtidig den type af spil som 
rammer os spillefreaks bredest, når vi 
ser på brugernes alder. Uanset om 
man er 4 eller 70 år, er PLAT¬ 
FORMSPIL den form for spil stort set 
alle starter med. 

Denne gang har jeg valgt ikke et men 
to PLATFORMSPIL at teste. 
Grunden er den, at det var svært at 
vælge mellem disse to fordi de begge 
er utrolig flotte og underholdende. 
Hvis du får lyst til at spille et af de her 
omtalte spil, så kan det være svært at 
opdrive et eksemplar idet ganske få 
forhandler Amigaspil idag. Prøv at 
kontakte nogle af de forhandlere som 
annoncerer her i bladet. Og husk at 
fortælle at du er medlem i Amiga 
Centrum. (Annoncørerne er altid 
glade for at få at vide, at deres 
annoncer bliver læst). løvrigt råder 
klubben over en del originale spil som 
sælges til spot priser. Ellers er der den 
mulighed, at der her i dit superblad 
findes en rubrik som hedder: 
"Markedspladsen". Her har du også 
mulighed for at for at købe eller bytte 
spil med andre medlemmer. Det er 
bare at henvende dig til klubben, for 
at få en annonce i det næste blad. Men 
husk at der er en deadline som skal 
overholdes. Den står som altid på 


næstsidste side i klubbladet. 

Men nu tibage til testen. De to spil er: 
"TROLLS" og "FURRY OF THE 
FURRIES". 


TROLLS fra FLAIR TEAM: I introen 
på disk 1 får man et indblik i den 
hjemlige hygge hos troldefamilien. 
Men en mørk nat kommer en ond 
nullermand forbi troldefamiliens hus 
og bortfører alle troldebørnene. (Det 
er iøvrigt en yderst aktiv herre ham 
troldefar, for han har en utrolig masse 
troldebørn). Din opgave er så at styre 
troldefar helskindet igennem 7 
forskellige verdener. Hver verden 
består af fire baner. De 6 af dem skal 
gennemføres for at få adgang til 
nummer 7. Men hveranden indgang er 
prydet med spørgsmålstegn. Disse er 
bonusbaner og her er der kun adgang 
hvis den foregående verden er 
gennemført. Banernes opbygning er 
stort set magen til hinanden. Men de 
syntes meget forskellige. Det er ikke 
mindst i kraft af de mange forskellige 
ting som findes på hver bane. Her er 
alt lige fra blyanter, passere, linealer 
og arkitektlamper til "alt godt fra 
slikforretningen''. Før hver bane får 
du at vide hvor mange troldebøm, der 
skal opsamles. De små nuttede 
babytrolde klukker ganske fornøjet, 
når vores troldehelt kommer farende 
forbi og med et fast greb bringer dem 
i sikkerhed. Yes, lydefekteme er også 
i top. Spillet som er i 2D scroller fra 
venstre mod højre, og der er mulighed 
for at gå tilbage. Men for at det ikke 
skal være alt for let, er der selv¬ 
følgelig en hel del sprites som gør 
livet surt for troldefar. Her er blandt 

andet flyvemaskiner, hoppende holde, 
elektriske ål, pæreskydende arkitekt¬ 
lamper. missilskydende ubåde, hajer 
og springende harrer. Fælles for dem 
alle er, at du gør klogest i at undgå at 
komme i karambolage med dem. for 
det koster livgivende energi at ramme 
dem. Troldefar har tre liv til at 
gennemføre spillet med. Men der er 
mulighed for blandt andet at samle 
ekstra liv. energi, mad og drikke op, 
der er gemt i balloner som troldefar 
skal baldre på den farefulde vej 
igennem spillet. Når man har samlet 
det antal troldebørn op som der 
kræves i en given bane, og troldefar 
har nået enden af banen som 
symboliseres af et skilt, kommer der 
en gris rent tilfældigt flyvende forbi 
og samler troldefar op for at fragte 


ham til den næste bane. (Her er vist 
tale om økologisk kollektiv trafik). 

Lyd og billede fungerer i smuk 
harmoni som gør at TROLLS absolut 
er værd at spille. Dog syntes jeg at der 
mangler en gemme funktion. Og det 
er lidt synd, for TROLLS kan godt 
tage lang tid at gennemføre. Spillet er 
helt uden den allesteds nærværende 
død og lemlæstelse, og derfor er 
TROLLS et yderst suverænt spil især 
for de yngre spillere. 


Systemkrav: 

Amiga 500/+ og 1200. (Sidstnævnte 
skal dog have stillet parametret "No 
Cache"). Min. 1 MB Ram. 

FYRY OF THE FURRIES fra 
KALISTO: Også dette spil har en 
forhistorie. Kong Nullermand af 
Nullermandsland bliver holdt fanget 
på planeten Sklumph. og fire tro 
undersåtter sendes til undsætning. 
Undervejs gælder det om at samle tre 
magiske ringe som besidder uanede 
krafter og gør det lidt nemmere at 
være Nullermand. Meget belejligt har 
disse fire Nullermænd hver deres 
farve og det er en god ting for de har 
også hver især en ting som de er gode 
til. En gul som kan skyde, en grøn 
som svinger sig i et tov på en så 
graciøs måde at Tarzan blegner ved 
siden af, en blå som svømmer/dykker 
og en rød som kan stampe i jorden og 
på den måde lave huller som et bedre 
trykluftbor. Og det er din opgave på 
skift at styre disse fire frygtløse 
Nullermænd igennem hele spillet. 
Indledningsvis kommer en række 
baner som gør dig istand til at indøve 
de forskellige nullermænd s 


færdigheder, inden selve spillet 
starter. 


FURY OF THE FURRIES er også 
som det fremgår af den forgående test 
lavet med en vis portion humor. (Prøv 
for eksempel at lade nullermanden stå 
et øjeblik uden at bevæge joysticket). 
Men hver bane skal gennemføres på 
tid, så der er ikke tid til at stå og glane 
alt for længe. Men som i den anden 
test mangler der også her en gemme 
funktion. Lidt synd for også dette spil 
er tidskrævende. Men dette over¬ 
skygges heldigvis af at det er meget 
flot og utrolig underholdende. 

Systemkrav: 

Amiga 500/+, 600, 1200 og 4000. 

Min. 1 MB Ram. 

Kan harddisk installeres. 


Kenneth Jørgensen. 

Aerial Racers vi. 10 


■ Af Søren Bjerg ■■■■■■■■■ 

Er du til bilspil, og er det af den iso- 
metriske slags. Har du ikke, gider du 
ikke eller har du ikke råd til at købe 
Skidmarks eller Super Skidmarks, kan 
du fra Aminettet gratis hente Aerial 
Racers. Den består af tre lha-pakkede 
arkiver (AerialRacersA, AerialRa- 
cersB og AerialRacersC.lha) og ligger 
under game/misc. 


De tre arkiver skal udpakkes til tre 
disketter, og når det er gjort kan man 
vælge at installere spillet til harddisk 
(hvis man har sådan en). Det er dog 
som altid stærkt anbefalet. Ellers skal 
man jo sidde og skifte diskette i en 
uendelighed. Det er i hvert fald irri¬ 
terende. 


Tilbage til selve spillet. Når man star¬ 
ter spillet op startes en lille flot ani¬ 
mation af en bil, som gasser op og kø¬ 
rer ud af skærmen. Tilbage står tek¬ 
sten 'Aerial Racers' og 'Insane Soft¬ 
ware’. Efter et par gange bliver man 
godt og grundig træt af den lille, møg¬ 
hamrende irriterende animation, som 
dukker op hver evig eneste gang. Når 



denne (grrr...) animation er slut, 
præsenteres man for en menu, som 
alle spil, med respekt for sig selv, jo 
efterhånden har. Som det første kan 
man vælge 'Start Race’, for at komme 
i gang med at køre løb. 


Der findes selvfølgelig et væld af op¬ 
sætningsmuligheder, kategoriseret 
som 'Race Options’, 'Track Options’ 
og 'Player Options', med hvilke man 
kan ændre alt fra antal omgange, som 
man vil køre, hvilken bane man vil 
køre på, hvilken bil man vil køre i og 
de computerstyrede bilers sværheds¬ 
grad, til hvilken tyngdekraft man vil 
have. Dette være sig tyngdekraften på 
Mars, Solen, Jorden eller resten af 
dette solsystems planeter. Det er en 
lille sjov feature, som faktisk kan væ¬ 
re ret nyttig til tider. Fra hovedme¬ 
nuen kan man også se den valgte 
banes hurstigst kørte tider. 


Desuden kan man vælge 'Track 
Editor’, hvor man selv kan mikse en 
bane sammen. Det har jeg selv fået 
meget tid til at gå med. Jeg har endda 
lavet en lille pakke med 6 baner og 
forbedret baggrundsgrafik, som jeg 
tænker på at lægge ud på Aminettet. 
Pakken hedder Aerial Tracks, og 
Aminet arkivet vil så måske komme 
til at hedde ATracks.lha og ligge 
under game/data. Bare lige så du ved 
det, hvis det har interesse. 


Til slut kan man vælge 'Exit Game’, 
hvor man kan vælge at gemme sine 


x o 


opsætninger til brug ved hver opstart 
af spillet, og man kan droppe ud af 
spillet. 


Efter at man har rodet lidt rundt i de 
forskellige opsætningsmuligheder 
vælger man 'Start Race’. Det kan godt 
tage et godt stykke tid for banen at 
loade. Selv på en forholdsvis hurtig 
computer. Efter ventetiden starter 
spillet. Det er som før skrevet et 
isometrisk bilspil i stil med Skid¬ 
marks, og det går kort og godt ud på 
at komme først i mål. Efter at alle 
biler er kommet i mål, bliver du 
præsenteret for løbets tider. 


Grafikken i spillet er flot, men ikke 
noget ekstraordinært, lidt under 
standard. En af de ting, jeg selv godt 
kan lide, er når bilerne skrider i svin¬ 
gene. Når det sker dannes der nogle 
grå/sorte streger på banen. Man kan 
desuden selv ændre på baggrunds¬ 
grafikken, der er uden om banen. Alt 



hvad du skal gøre, er at hente IFF- 
ILBM-fden ’Scenery-data/Scenery.#’ 
ind i et grafikprogram, ændre grafik¬ 
ken til egen smag, og gemme den 
igen. 

# står for et af tallene 5, 6 eller 7. 
’Scenery.5’ står f.eks. for baggrunds¬ 
grafikken for de baner, som er 5*5 
store o.s.v. 



Musik findes kun i menuen, og den er 
nogenlunde god. Lyden derimod er 
ikke noget at råbe 'HURRA!' for. De 
eneste lyde, som finde i spillet er 
cirka 4-6 lydeffekter, som f.eks. 
bilernes monotone motorlyde og 
lyden af en bil der skrider i et sving. 


Spillets systemkrav er ikke spor høje. 
Aerial Racers skulle kunne køre på en 
Amiga med en 68020 CPU og minium 
1 Mb. grafik-Ram. 


Spillet er freeware, og alt hvad pro¬ 
grammøren ønsker, er en e-mail eller 
et postkort, hvor man fortæller hvad 
man synes om spillet. 





» HOTSPOT «" 


Total Carnage 

MIDWAY, 1992 
Action, 1-2 Spillere, Joystick 


"Ud af den blå luft, dukker den krigs¬ 
liderlige, magtsyge general Akhboob 
op og tilraner sig magten i Kookistan 
p.g.a. hans egen hær af mutanter, som 
han selv fremavler i sin biogenetiske 
reaktor. Med hans evige tilgang af nye 
mutant styrker og gidslerne, han har 
taget, er Akhboob klar til at sprede 
død og ødelæggelse over hele ver¬ 
den..." 


Sådan lyder den noget trivielle for¬ 
historie til dette Action-spil fra Mid- 
way. Selvfølgelig er det DIG, der skal 
stoppe denne gale krigsforbryder og 
til din rådighed står selvfølgelig en 
soldat af Rambo/Schwarzenegger- 
typen. Denne soldat skal så egenrådigt 
(eller med en vens hjælp) tilkæmpe 
sig vej gennem tre baner (faser), inden 
han endelig står overfor Akhboob. 

Det er selvfølgelig ikke nogen nem 
vej. og Akhboob gør da også alt for at 
rydde dig af vejen. Det skorter ikke på 
tanks, mutant styrker, fly, o.s.v. 


På din vej er der mutante styrker, som 
skal skydes og ødelægges, men der er 
også mulighed for andet. Bl.a. er der 
gidslerne, som meget gerne vil be¬ 
fries. Hvis du samler våben op, kan du 
straks benytte dem. Det kan f.eks. 
være forskellige typer af geværer eller 
bomber. Endelig er der nøgler, som 
giver adgang til specielle områder. 


’Dog tags’, der giver ekstra liv og til 
sidst en masse bonusting (flag og 
juveler), som giver point. 


Det er som sagt muligt at spille sam¬ 
men med en ven i dette spil, og det 
gør det straks lettere. Faktisk alt for 
let, og det er med til at tage spæn¬ 
dingen af dette spil. For når først, man 
har gennemført det en gang, får man 
altså ikke lyst til at spille det igen lige 
med det samme. Der skal nok gå et 
års tid eller tre. Derfor hvis man ser 
overordnet på spillet, kræver det 
meget stor selvdisciplin, hvis dette 
bliver et spil, man spiller igen og igen. 

Endelig vil jeg sige. at det tilhører den 
slags spil, der alle ligner hinanden. 
Verden trues! Du skal redde den. Tag 
dit våben og skyd alt og alle!! Sådan 
er der desværre mange actionspil, der 
er, men døm selv, hvis du tør!!! 

## 

Absalon Data 


Vangedevej 216A 

- DK 2860 Søborg 


Tlf: (+45) 3167-1193 

Fax: (+45)3167-1197 


Åbent mandag - fredag 14:00 -18:00 


Diskdrev: 


HARDDISKE: 


Drev 3.5" Externt 

610.- 

MAXTOR 3.2Gb3.5"IDE 

1345.- 

Drev 3.5" A500 internt 

505.- 

MAXTOR 4.3Gb3.5"IDE Ult.DMA 

1705.- 

Drev 3.5" A2000 internt 

580.- 

MAXTOR 5.7Gb3.5"IDE - - 

1895.- 

Drev 3.5" A600/1200 internt 

505- 

MAXTOR 8.4Gb3.5"IDE - - 

2625.- 

Drev HD internt Al 200 

1150.- 

MAXTOR11,5GB3.5"IDE - - 

3630.- 

Drev HD internt A4000 

1100.- 



Drev 3.5" HD externt 

1200.- 

PRINTERE: 




EPSON LX 300 24 nåle 

1590- 



EPSON Stylus 820 

1575.- 

RAM-udvidelser m.m.: 


EPSON Stylus ll’s color 720*720 

2725.- 

32 MB SIMM 8*32 EDO RAM 

475.- 

CANON BJC 4300 

1925 - 

32 MB SIMM 8*32 FPM 60 ns. 

500.- 

CANON BJC 4300 + scannerkit 

2530.- 

1 Mb A500+ (gi’r 2mb chip) 

555.- 

CANON LBP-620 Laserprinter 

2480.- 

512 Kb RAM-board A500 

385- 



512 Kb PAL Al 000 (1Mb chip) 

1175.- 



RAM-udv.1 Mb med ur A600 

665.- 

MUS & JOYSTICK: 


Memorymaster til Al 200 1 Mb 

1230.- 

ACE Analog Joystick interface 

195- 

Memorymaster til Al 200 5 Mb 

3100.- 

Alfatrackball til Amiga 

335.- 

Memorymaster til Al 200 9 Mb 

4975.- 

Mus til Amiga 

195.- 

Chipmemoryadapter gi’r 2 Mb 

1870.- 

Zipstick superpro m. autofire 

200- 

ALFA DATA controller med 

925.- 



plads til 8 Mb Fast RAM 




AT-BUS 2008 controller med 

730.- 

FARVEBÅND: 


plads til 8 Mb Fast RAM 


Citizen 120-D 

45.- 



MPS 1230 

75.- 



STAR LC 10 

50.- 

TURBOKORT: 


STAR LC 10 Color 

100.- 

APOLLO 2030 turbo 25 MHz 

1680.- 

STAR LC 24-10 

105.- 

68030/8 SCSI-2 op til 64 Mb 


Citizen 120-D (Transfer-bånd) 

230- 

APOLLO 2030 50 MHz 

2220- 

STAR LC 20C (Transfer-bånd) 

225.- 

68030/882 SCSI-2 op til 64 Mb 




Turbo 1240 25 MHz 68040 og 

2220.- 



op til 32 (64) Mb SCSI-2 


DIVERSE: 


Turbo 1240 40 MHz 68040 og 

2940.- 

Støvlåg af plast til A500/A1200 

45.- 

op til 32 (64) Mb SCSI-2 


Disklabel 3.5" * 30 stk. 

17.- 

Turbo 1260 50 MHz 68060 og 

4620.- 

Disklabel 3.5" * farvede 120 stk 

120.- 

op til 32 (64) Mb SCSI-2 


Disketter 3.5" NN MF2 DD 

3.- 

APOLLO 4040 68040/40 MHz 

3420.- 

- ved 100 stk 

275.- 

op til 128 Mb RAM SCSI-2 




APOLLO 4060 68060/50 MHz 

5340.- 



op til 128 Mb RAM SCSI-2 


COMPUTERE: 


BLIZZARD 1230 IV 50 MHz 

1480.- 

Al 200 uden harddisk 

3495.- 

med 0 Mb RAM 


Desktop ’Dynamite-pakke’ AGA 

400.- 

BLIZZARD 1230 IV 50 MHz 

1830.- 



med 8 Mb RAM 

BLIZZARD 1230 IV 50 MHz 

2070.- 

Desuden sælges alt i PC-Udstyr 


mpri Ifi Mh RAM 


Samtidig kan den seneste og altid opdaterede 

BLIZZARD 1230 IV SCSI kit 

1065.- 

prisliste findes på Internet adressen: 




http://inet.uni-c.dk/~absalont 

Flashbier PG036 


Spillet ligner Boulderdash en hel del, 
men der er dog en stor forskel, for i 
Flashbier er der kun en opgave eller et 
mål der skal der skal klares inden for 
den afsatte (rigelige) tid. 

Selv om der kun er et mål på hver 
bane. så er spillet absolut ikke nemt. 
Det er faktisk meget svært, og du skal 
være meget sikker med joysticket, 
blot for at klare den første bane. 

Man starter med ca. 10 liv eller 
arbejdere at gøre godt med, og det er 
absolut ikke for meget. Prøv det, og 
du vil hurtigt give mig ret. 


Bane 1: her skal du blot op og røre 
udgangspunktet, det lyder da let og 
enkelt ikke. Der er blot den hage ved 
det, at en lang række monstre styrter 
rundt om på den yderste gang. De 
tager en omgang på ca. 1 sekund (På 
min CD32 med 14 MHz), så de har 
sgu fart på. Og du skal ud på denne 
gang og berøre udgangspunktet, inden 
de rammer dig. 


Bane 2: her du skal undgå stenene 
og over til udgangspunktet på den an¬ 
den side af banen. Men i modsætning 
til i Boulderdash. kan du ikke skubbe 
til stenene. Du kan heller ikke holde 
fireknappen inde, og fjerne jorden 
rundt om dig på denne måde. Desuden 
falder stenene sindssygt hurtigt, så 
blot lidt usikkerhed på joysticket og 
din medarbejder er historie. Men med 
en masse lykke og held, lykkes det 
med den sidste arbejder. 


Bane 3: her skal man allerede fra 
starten fare mod venstre, ellers er man 
allerede lukket inde efter en tiende del 
af et sekund. For samtidig med at du 
trykker på start, falder en sten mod 
bunden, og hvis du ikke kommer forbi 
en hængende stens nedfaldssted (den 
hænger vægtløst et stykke oppe, og 
tyngdekraften begynder først at virker 
netop som du starter spillet igen, med 
et tryk på fireknappen). er du lukket 
effektivt inde. 


Bane 4: desværre kunne jeg ikke 
komme forbi bane 3, så den er hem¬ 
melig indtil videre. 


Spillet virker kun på KS2.0+. det 
virker dog også på ÅGA maskiner, 
men her kører det som sagt sindssygt 
hurtigt. 

Musikken er god men spiller også 
meget hurtigt på AGA maskiner (14 
MHz). 

Grafikken er ok. uden at være over¬ 
vældende. 

Karakter 80% (Skal nok spilles på en 
A500+ eller A2000+. her passer det 
nok bedst, da det som sagt går lidt for 
hurtigt på de nyere maskiner) 

Karl Aage Hansen 

Interesseret så bestil PG 036. den 
koster kun 10 kroner. PS: Husk at hvis 
du samlet bestiller færre end 5 dis¬ 
ketter, at vedlægge 5 kroner ekstra til 
porto. 

Green House Interactive 

-IncGames Preview round up 

■ Af Kim Ursin 


Du kender det sikkert godt, du står i 
forretningen, og der er en masse 
hillige spil foran dig, men hvilke spil 
er gode og hvilke er dårlige. Vi har 
kigget på nogle af de lidt ældre spil 
som du sandsynligvis kan støde på 
hvis du leder lidt efter dem. Eksem¬ 
pelvis City Soft solgte som regel 1-2 
år gamle spil meget billigt. 
Greenhouse er ikke et nyt software¬ 
hus. og KidStop blev lavet for adskil¬ 
lige år siden, den gang var det til 
hospitaler, læger og lign. steder hvor 
der var og er en masse urolige børn. 
med ingenting at give sig til. 
Manualen forklarer at man med Es- 
coms kollaps opgav Amiga som ud¬ 
styret til hospitalers venteværelse og 
lign. men frem for at bare lægge pro¬ 
grammet ned i kælderen er det nu 
blevet frigivet til private brugere. 
Videreudvikling af programmet skal 
vi nu nok ikke forvente. 

Kidstop består afen række børneven¬ 
lige discipliner, der alle foregår uden 
stress, med masser af klare farver og 
lyde. 

KidStop v5.3 - CD 

Underholdende tidsfordriv for de 
mindste, og så kan de måske endda 
også lære lidt undervejs. 

TravelToons; Der er fire billeder 
hvor man kan røre diverse ting, hvor¬ 
efter de bevæger sig og afgiver lyde. 

PlanetPeople; Mix diverse aliens og 
hør deres "sprog". 

Count-a-Bunch; Her skal du tælle en 
masse farvestrålende objekter (blyan¬ 


ter. pandekager o.s.v.) og klikke på 
det rigtige tal. Hver gang man svarer 
rigtigt afspilles en lille bid af en ani¬ 
mation i bunden af skærmen. 

Keyboard Fun; Her kan man spille 
en række lyde, en gøende hund, en 
fløjte, fuglesang og lign. 

ABC-I23; Hjælper barnet med at lære 
alfabetet, former og tal. 

Match It; Billedlotteri, noget af det 
foregår desværre ved hjælp af skrift 
(Engelsk). 

Ripple Machine; Farvestrålende for¬ 
mer kan laves og hjælpe barnet med at 
skabe Hotte uforglemmelige billeder. 

Coloring Book; Som skrevet står, en 
malebog med omkring 20-25 motiver. 

Der er ikke den store udfordring i pro¬ 
grammet/spillet. men det vil kunne 
underholde de mindste et par timer 
eller fem. 

--- 

KidStop v5.3 - CD 

Systemkrav: 

OS2.0 2*CD 


2Mb Ram 


Grafik,. 

.69% 

Lyd. 

.70% 

Gameplay. 

.85% 

Holdbarhed. 

.72% 

Kvalitet. 

.75% 

Pris. 

.69.95 kr. 


V_ t 

KidStop v5.3 - Disk 
Diskette versionen er identisk, men 
kræver harddisk (6.5Mb). Pris 100 kr. 

Æocntyr^høOÉin 


Hejsa, læsere af Amiga Centrum. 

Efter lidt over et års stilstand fra vores 
side, er der nu håb forude. Som I sik¬ 
kert husker, blev vores skov overfal¬ 
det af barske hættemåger. Det bevir¬ 
kede, at vi måtte drage i eksil længe¬ 
re nordpå. Selv om vi fik vores com¬ 
putere med os, er det ikke blevet til så 
meget spilleri i det sidste års tid. Vi 
har spekuleret på. hvad angrebet på os 
skyldes, men vi er ikke kommet det 
nærmere. I starten sendte vi fredsduer 
ind for at mægle, men de kom vinge¬ 
skudte tilbage. Vi lod så være med at 
vise os i skoven i nogle måneder, ind¬ 
til en dag, Ingolf Stork skulle ind i 
skoven til Georg og Birger med en 
ladning spil. Ingolf fandt ikke tegn på 
hættemågernes tilstedeværelse, så vi 
vovede os tilbage. 

Den næste tid var vi på vagt, hvis nu 
hættemågerne skulle vende tilbage, 
men det gjorde de ikke. Vi anså derfor 
faren for at være drevet over, og vi 
gav os til at genopbygge vores boli¬ 
ger. Dog var jeg så uheldig, at jeg røg 
på hospitalet p.g.a. dårlige nødder, 
men nu er jeg heldigvis på fode igen. 
Derfor skulle vi nu være klar til at 
levere artikler og spilanmeldelser til 
Jer læsere igen. William har fundet 
nogle spil frem, som han har kigget 
på. og jeg har fået meldinger fra Ulrik 
Ugle. at han også vil levere artikler til 
bladet igen. Ulrik har været under 
fremmede vingestrøg, men det kom¬ 
mer han nok nærmere ind på selv. 


t og det er som sæd-vanlig 
anmeldelser af 
adventurespil, som står 
på tapetet her hos mig. 
Denne gang kigger vi på 
et lidt usædvanligt spil, 
jtk'l A som foregår på et 
sindsygehospital... 


Psycho Ward 

Robert Stedler, 1994, Shareware, 
Grafisk adventure, mus. 

"Du har altid været en unik selv¬ 
stændig person. Din vej gennem livet 
har altid afveget fra normen, men da 
drømme om en verden under jorden 
begyndte at invadere din søvn. kunne 
du ikke vide. at den ville gøre dig 
sindssyg. 

Dine venner gjorde nar af dig, fa¬ 
milien tog afsted fra dig, og din chef 
fyrede dig. Alt sammen på grund af en 
drøm! Du troede, at du fortsat kunne 
leve et normalt liv. men de mærkelige 
tanker blev ved med at vende tilbage. 
Til sidst kunne du ikke klare det mere 
og bukkede under, blot for at ende i 
det værste af alle steder.Sinds¬ 

sygehospitalet!!" 



Men nu over til William... 

Tjul lahop, venner og veninder. Efter 
længere pause er jeg nu tilbage igen, 

Sådan er forhistorien til dette Share- 
warespil af Robert Stedler. Spillet er 
lavet i DreamWeaver, som jeg vil 
komme nærmere ind på i en senere 
udgave af Eventyrskoven. Men du er 
altså blevet anbragt på dette sinds¬ 
sygehospital, og da du inderst inde 
ved, at du ikke er sindssyg, beslutter 
du dig for at finde en vej ud. Dette 
medfører, at du bl.a møder Elvis, en 
puddel og andre underlige væsener. 
Skærmen er bygget op, så du kan 
bruge musen til at styre din gøren og 
laden. Der er 16 verber, du kan bruge, 
hvoraf de 8 er placeret som ikoner. 
Det er de mest brugte verber, så som 
EXAMINE, USE, GET, DROP, o.s.v. 
Ved siden af disse ikoner er et vindue 
med de 8 andre verber. Der er også et 
vindue, som enten kan vise hvad du 
bærer, eller hvad der er i det rum, du 
står i. Dette bestemmer du selv med et 
enkelt tryk på musen. Nedenunder 
disse vinduer kommer beskrivelsen af, 
hvad du foretager dig, med andre ord, 
alt teksten. Dette var venstre side af 
skærmen. Den højre side er opdelt i to 
vinduer af samme størrelse. Det ene 
viser en grafisk udlægning af det rum, 
du befinder dig i, og det andet de 
normale kompasretninger, du kan be¬ 
væge dig i. Det være sig NORTH, 
EAST, SOUTH, WEST, UP og 
DOWN. Det hele er altså meget nemt 
og overskueligt, så man kommer hur¬ 
tigt ind i spillet. 

Det generelle indtryk af dette spil er, 
at det på trods af simpel program¬ 
mering, er lykkedes at lave et under¬ 
holdende spil med humoren på rette 
sted. Selv den mere erfarne eventyrer 
har til et par dages spil, og nybegyn¬ 
deren får ikke svært ved at komme i 
gang med spillet. Grafikken er ikke 
den bedste, men den er på ingen måde 
en hindring i spillet, da det er dine 
handlinger, der har førstepriortet. Pro¬ 
blemerne du kommer ud for er alle af 


den logiske slags, så hvis du får lyst 
til at tage en tur på sindssygehospi¬ 
talet, er dette spil en god undskyld¬ 
ning... 

* * * 

Det var så alt for denne gang. 
Eventyrskoven er ikke helt genop¬ 
bygget endnu, men vi arbejder på det. 
Vi har også fået lavet et par aftaler 
med spildistributører, så det burde 
være lettere for os at få fat i de nyeste 
spil. Det har været svært hidtil, men 
nu skulle også det være på plads. Jeg 
ved som sagt ikke, om Ulrik Ugle og 
Georg har fået lavet artikler til denne 
gang, men jeg tager ud og besøger 
Georg i min sommerferie, så jeg har 
helt sikkert nyt fra den front i næste 
nummer. 

Endvidere vil jeg påbegynde et essay 
over "Journey "-spillet, som med re¬ 
daktørens tilladelse vil være at finde i 
den nærmeste fremtid. Derudover er I 
som altid velkommen til at skrive til 
os her i Eventyrskoven. Adressen fin¬ 
des i forrest i bladet. Skriv om hvad 
der falder jer ind og hvad I foretager 
jer. Det er altid rart at høre fra andre 
end een selv. Og I er selvfølgelig også 
velkommen til at komme med tips & 
tricks til netop DE spil, som I sidder 
fast i eller spiller. 

Så til vi høres ved igen, hav en rigtig 
god sommer.... 

Pas på dyrene og miljøet.selv om 

sommeren bliver grå og trist... 

Microsofts modgang 

■ Af Søren Bjerg 


Som alle nok efterhånden ved, har 
Microsoft haft en del modgang her på 
det sidste (hæ, hæ!). For det første fik 
selveste djævlen, også kendt som Bill 
Gates, smidt en flødeskumslagkage i 
hovedet, da han var på besøg i Bel¬ 
gien. 

For folk som har lyst til at se ham få 
smidt lagkagen i hovedet, kan jeg 
henvise til enten; 

Amiga Format "s Cover CD-ROM 
nr. 25. 

Amiga Advis’ års-CD-ROM 
eller til Aminettet. hvor den kan 
findes under pix/mpg som et arkiv, 
der hedder PTL-Bill.lha. 


Animationen fylder ca. 4.5 Mb. og 
kræver mindst en 50 MHz A1200 med 
en 68030 processor, hvis man vil have 
noget ud af den. jeg har selv oven¬ 
stående system, og det hakker lidt for 
meget! Det er ellers et meget sjovt 
filmklip, som jeg bestemt kan anbe¬ 
fale folk at kigge nærmere på. 


For det andet endte Microsofts og Bill 
Gates' præsentation af Windows 98 
under Comdex Spring Convention 
rigtig skidt. Der var iøvrigt samlet 
rigtig mange mennesker, som ville 
høre hans foredrag om styresystemet. 
Under demonstrationen brød præsen¬ 
tationsmaskinen sammen, på grund af 
at en af Microsoftsmedarbejdere til¬ 
sluttede en scanner mens maskinen 
blev brugt. Det skulle demonstrere 
hvor nemt Windows 98 skulle være at 


bruge. 

Det resulterede dog i, at maskinen 
brød sammen, og de kunne ikke 
genstarte den. 

Til denne episode svarede hr. Gates 
bare: "Jeg tror, at vi stadig har nogle 
fejl, som vi skal have tjernet. Det må 
være derfor, vi ikke distribuerer 
Windows 98 endnu." 

Ja, ja... den må han godt nok længere 
ud på landet med efter min mening. 


Sidst, men ikke mindst er Microsoft 
blevet anklaget af det amerikanske 
justitsministerium for at anlægge 
monopol på software-markedet, som 
især gælder styresystemet Windows. 

Sagen stratede i juli 1994. hvor Mi¬ 
crosoft underskrev en kontrakt, der 
sagde at Microsoft ikke kunne kræve 
at PC-producenter, der præinstallerer 
Windows 95 også skulle lægge andre 
programmer ind. 

Efter cirka to år, begyndte ministeriet 
at undersøge licensrettighederne for 
Internet Explorer, som er inkluderet i 
Windows 95. 

Cirka et år senere, kom de frem til at 
Internet Explorer er et særskilt pro¬ 
gram, der så ikke må inkluderes i 
Windows 95. En måned senere sva¬ 
rede Microsoft igen med at sige, at 
Internet Explorer er en integreret del 
af styresystemet. 

Og at de derfor kan forlange, at PC- 
producenterne skal installere hele 
svineriet. 

Ministeriet svarede igen efter 10 dage, 
hvor de forlangte en retskendelse, der 

sagde at Microsoft ikke kan forlange 
ovenstående. 

En måned senere gik Microsoft i 
offensiven og sagde, at PC’en ikke 
ville starte, hvis man undlod at 
installere Internet Explorer. 

Samme måned afviste domstolen 
ministeriets krav, men gav medhold i, 
at Explorer er et særskilt program. 

Microsoft udsendte en besked til PC- 
producenterne. hvori der stod, at de 
skulle præinstallere en tidligere ver¬ 
sion af Windows 95 uden Explorer. 
Senere samme måned, vendte mini¬ 


Brevkassen 

■ Ved Karl Aage Hansen 

Hej igen ;-). 

Først en stor tak til dem som er 
kommet med forslag til min HD's 
sygdom! det har givet en form for 
forståelse for hvad problemet har 
været. 

Kai Rose efterlyser forslag til med¬ 
lems disketten! 

Af og til er jeg løbet ind i det problem 
at når et PD program skulle afprøves, 
får jeg kastet meldingen om at et eller 
andet bibliotek eller en C fil mangler i 
hovedet, her kunne klubben hjælpe en 
del ved efterhånden som nye filer 
kommer i omløb at lægge dem ud på 
disketten. 

Kunne klubben i øvrigt ikke prøve at 
gøre nogen interesseret, i at arbejde på 
at skabe en PD registrerings central, 
lidt i stil med den måde som virus¬ 
team Danmark gør, det ville være 
naturligt hvis en af vores PD formid¬ 
lere F.eks. PD Bornholm tog det job 
også, jeg er sikker på at flere ville re¬ 


steriet 180 grader, og sagde nu at den 
seneste version af Windows 95 skulle 
installeres, men Explorer skulle gem¬ 
mes så vidt muligt for brugerne, så de 
ville få sværere ved at bruge denne. 
Maj måned i dette år, lagde justits¬ 
ministeriet sag an mod Microsoft for 
monopoldannelse. 


Det er uden tvivl svært at være Bill 
Gates og Microsoft, men det er jo bare 
noget vi Amiga-ejere kan nyde godt 
af. 


gistrere hvis det blev gjort nemmere. 

Sidst kunne vi så læse at Kim er 
blevet velsignet med en Pc’er (må han 
få megen glæde af den), så må vi vel 
formode at vi må sige farvel til en 
driftig skribent, og dermed Dos kurset 
hvis ikke der er nogen som tager 
tråden op? dem som allerede skriver 
til bladet gør et stort arbejde, så der 
kan vi ligesom ikke bede om mere. Så 
hvorom alt er! hvis der skulle være en 
som har lysten og evnen ville det 
kunne glæde i hvert fald et medlem 
og sandsynligvis andre "nye" med¬ 
lemmer, nu kunne man selvfølgelig 
sige hvorfor gør du det ikke selv? jo 
godt nok har jeg både tiden og viljen 
men evnen vil jeg stille spørgsmål 
ved, men hvis ingen andre vil så skal 
jeg da gerne prøve, for det ville da 
være en skam hvis det stoppede her. 

Henning. 

Karl svarer 

ADOS kurset er dit, vil jeg tro. 

En registreringscentral er en god ide’. 

CD-ROM på Amyen 

■ Af Henning Henriksen 



I min tilsyneladende endeløse op¬ 
gradering af min A1200 er vi nu nået 
til CD-ROM drevet, eller rettere det 
gjorde jeg i foråret. 

Nu havde jeg længe holdt øje med 
softwaremarkedet og måttet sande at 
mere og mere udkommer kun på CD, 
så blev acceleratorkortet udsat til 
fordel for dette pragtfulde medie. 

Nu kunne jeg så vælge mellem 2 
løsninger enten et SCSI drev eller et 
IDE drev de har forskellige fordele, 
men hvorom alt er faldt valget på et 
IDE drev. 

Der blev så bestilt et Kiss 24X + en 
adapter og dobbelt kabel fra Kiwi. 
dagen efter kom så en uhyggelig stor 
pakke (jeg havde da kun bestilt et 
drev?) spændt åbnede jeg pakken 
indeni fandtes et omhyggelig ind¬ 
pakket CD-ROM drev et fladkabel 
med plads til 2 enheder en 2,5-3.5" 
adapter og en diskette, men ingen 
montage vejledning (hvorfor er der 
aldrig sådan en med), nå men er man 
erfaren eller? i hvert fald blev toweret 
udsat for en ufrivillig gang strip nu 
skulle det så bare være at montere 
drevet i et 5,25" bay og udskifte det 
gamle 2.5-3.5" kabel med det nye 
dobbeltkabel + adapter, det skulle 
være ret simpelt det er det også hvis 
altså der ikke var så mange måder at 
vende det på. heldigvis sker der ikke 
andet på en 1200 end at maskinen går 
i baglås hvis noget vendes forkert. 

Den rigtige kombination viste sig at 
være> adapteren vendes med benene 


opad (pegende mod cpu slottet) 
stikket i den lange ende af kablet 
sættes nu i adapteren sådan at kablet 
kommer ud mod motherboardet. nu 
vendes kablet så det midterste stik 
sættes i CD-ROM drevet med den frie 
ende vendende neden ud fra drevet til 
sidst kobles harddisken på med kablet 
opad i stikket<, det kan måske være 
anderledes med drev og harddisk af 
andre fabrikater men jeg tvivler. 

Nu er drevet operationsdygtigt, men 
for at vi kan bruge det skal vi først 
lige have installeret asimCDF fra den 
medfølgende diskette forat Amyen 
kan kende drevet, det går smertefrit 
med et standard installations script 
hvor man blot følger anvisningerne og 
vælger ATAPI CD-ROM hvor der så 
kommer et spørgsmål om det er en 
4X4 changer her vælges anden CD- 
ROM. nu spørges om hvilket navn 
man vil give drevet. CDO er valgt på 
forhånd men man kan give det hvilket 
nummer man ønsker, det næste man 
spørges om er om man vil bruge et 
SCSI Utility til at lokalisere drevet 
med her svares ja, det virker lidt 
besynderligt men det er sådan at 
Amyen godt nok har en IDE con¬ 
troller men den er mounted på et SCSI 
device derfor denne underlige mel¬ 
ding. 

Nå videre med installationen, nu får vi 
kastet en reqester box i hovedet 
her vælges asim ATAPIdevice og 
nogle muligheder kommer i en pro¬ 
duktliste her vælges ATAPI CD- 
ROM til sidst trykkes på USE knap¬ 
pen, de næste spørgsmål er om hvor vi 

vil have de forskellige filer placeret 
det gøres som sædvanen efter ens 
temperament. 

Efter et reboot er Amyen så klar til at 
afvikle CD’er, og det gør den ret 
overbevisende. 

Nu hvor vi har et CD-ROM drev vil vi 
også bruge det og så længe vi køber 
Amiga CD’er fungerer det hele per¬ 
fekt, men fristelsen for at købe nogle 
gamle skiver fra CD32 og CDTV kan 
blive for stor, det er der i sig selv ikke 
noget i vejen for, man skal bare være 
klar over at nogle af disse kræver at 
der bootes fra skiven og atter andre 
kræver specielt Hardware som F.eks. 
joypad, det første problem findes der 
løsninger på vi vil her kigge på to 
løsninger som hver virker på hver 
deres årsag. 

Hvorfor skal en CD bootes? det er i 
reglen ikke selve bootblokken som er 
interessant men nærmere startup- 
sequence som er den første fil ma¬ 
skinen læser efter boot-blokken, den 
kopieres til harddisken og omdøbes til 
et mere sigende navn (personlig 
bruger jeg Start>program/spiI navn<) 
nu trækkes filen ind i en editor hvor 
den læses grundig igennem, nu slettes 
overflødige linier som f.eks. henvis¬ 
ninger til c og libs o.a. de linier som 
peger på en fil suppleres så de peger 
på CDO: hvis de ikke allerede gør det. 
det gøres ved blot at tilføje CDO: i 
starten af linien, nu skal evt. æn¬ 
dringer i assign’s laves, når dette er 
gjort gemmes resultatet. Nu giver vi 
filen et ikon (husk det skal være et 
projekt ikon og at tools skal .sættes til 
iconx) til sidst kopieres filerne fra c 
og libs over i deres skuffer på hard¬ 
disken, så skulle vi være klar til en 
test og hvis testen falde heldig ud 
opretter vi en skuffe til de filer vi 


efterhånden laver til at starte CD’er 
med. Nævnte metode skulle være en 
simpel proces hvis man har fulgt med 
i Kim’s dos kursus, skulle den ikke 
virke findes der endnu en mulighed, i 
den skuffe hvor vi gemte prefs filerne 
fra asimCDF er der en fil som hedder 
simboot, hvis vi dobbeltklikker på 
den's ikon simuleres et boot fra CD- 
ROM drevet, den metode virker 
simplere men er ikke altid helt så 
effektiv så jeg anbefaler den ikke 
medmindre det er eneste mulighed. 


Nu til det bidende punkt er det 
pengene værd? svaret er JA, men 
egentlige karakterer vil jeg afholde 
mig fra at give (det er jeg ikke god til) 
men blot nogle kommentarer. 


Installation. 

Nemt og smertefrit selvom en mon¬ 
tage vejledning burde følge med, jeg 
installerede mit på under en halv time 
effektiv. 


Bruger venlighed. 

Hvis man holder sig til Amiga CD’er 
er den i top. 


Nytteværdi. 

Pt. god og den bliver bedre i takt med 
at programmerne bliver større og 
grafikken bedre, og som sagt mere og 
mere kommer kun på CD. 


Andet. 

Som tidligere fortalt CD.Rommen 
giver mulighed for stører og bedre 
programmer, bedre grafik og lyd, og 
ikke mindst er det et mere stabilt 
medie med færre chancer for software 
fejl. 

Åbent brev 


Hej alle sammen 

Efter at have læst sidste nummer af 
Amiga Centrum har jeg genvundet 
(meget lidt af) troen på Amiga, men 
jeg synes vi fra starten må fastslå at 
det umuligt kan være et mål i sig selv 
at ens computer hedder Amiga, Mac. 
IBM eller noget helt andet. Det må 
være et mål at ens computer opfylder 
de krav som man selv stiller til dem. I 
mit tilfælde er det gode danske pro¬ 
grammer. og når jeg spiller, skal 
kvaliteten være i top. Amiga er et 
mærke som alle andre, og de skal 
levere varen før vi køber den. så 
simpelt kan det stilles op. 

Ifølge Karl Aage i sidste nummer, så 
er AI dog ved at fatte dette. AmigaOS 
4.0 vil understøtte PPC og kræve lidt 
maskinkraft, og det er da et skridt i 
den rigtige retning. Et andet skridt vil 
være at få nogle spil ud til folket som 
netop KRÆVER mere hardware, ikke 
kun understøtter. Jeg ved godt at det 
vel ikke rigtig er AI's opgave, men 
hvem har størst interesse i at få Amiga 
platformen op og stå igen? 

Jeg er ikke spilfreak, men det er spil 
som sælger platformen, det er ikke et 
regneark, der fremvises i TV og lig¬ 
nende steder. 

En anden ting vil være en kontor¬ 
pakke. Word Word pakken og Final 
Writer pakken er ikke sådan vanvittig 
godt integreret, men det må kunne 
laves. Eller hvad med Word perfect? 
Vi får trods alt nok ikke Microsoft til 
komme med Office97 til Amiga, des¬ 
værre. 


Andre skridt er at få Amiga i tower og 
ellers til at bruge en del mere standard 
ting, det ser ud til at ske, det kunne 
dog være interessant at vide hvornår 
multisync monitoren droppes til for¬ 
del for SVGA skærme på 70-90hz, set 
udfra et sundhedsmæssigt synspunkt 
er dette nødvendigt. 

Men Kenneth Jørgensen kommer (i 
sidste nummer, side 27) indirekte med 
begrundelsen til at det går så lang¬ 
somt. 

".at når Windows98 kommer 

kræver det 32mb ram.". Det ses. 

som jeg læser det. som et voldsomt 
krav: 32mb ram koster under 300 kr. 
Det er klart at hvis nogen ser 300 kr. 
som en voldsom investering, så har 
Amiga meget lang vej tilbage. De 
Amiga'er jeg snakker om. der skal til 
at genvinde markedet, vil koste 
mindst 12-14.000 kr. Det er egentlig 
heller ikke meget for en computer. 
Hvis den er god nok. Man kan altså 
ikke forvente at få en bedre maskine 
end en Pentium 2/300Mhz til 3-5000 
kr. Naturligvis ikke. 

Jeg håber at Henning i et kommende 
nummer vil fortælle hvorfra han har 
oplysninger om at Motorolas CPU 
skulle arbejde 4x Intels. Jeg havde 
læst 1,3x Intel i et gammelt nummer 
af Det Nye Computer. Jeg havde 
personligt en 1230T med grafikkort. 
16Mb ram og en gb harddisk. Og 
denne var i hvert tilfælde under halvt 
så hurtigt som min nuværende Penti- 
um200. Amigaen havde forresten 
kostet over 25.000 kr, mens min nu¬ 
værende kostede under 12.000 kr. 

Noget helt andet er så PC i mellem¬ 
tiden nu har bevæget sig over til de 
noget hurtigere P266MMX, mens 
Amiga forsat sidder fast i 68060 som 
bedste bud. Man kan vel ikke betegne 
PPC som et bud på Amigas CPU, før 
operativ systemet understøtter denne. 

Og Karl Aage, Doom kom for tre år 
siden, og var ringe, i dag hedder det 
Unreal og/eller Quake 2, Blade 
Runner etc. etc. Dem kommer Amiga 
ikke i nærheden af. Om end det er på 
spilmarkedet Amigaen ser lovende ud 
med titler som Flashback og lignende. 
Lad os nu håbe de sælger. 

Med venlig hilsen 
Kim Ur sin 

Hej Kim 

Tak for dit indlæg, der som du kan se 
nåede at komme med i dette nummer. 
Så lidt godt sker der dog, på trods af 
de afbræk en defekt harddisk kan give 
en, som bl.a. betyder at en hel del test¬ 
artikler er faldet på gulvet eller i det 
mindste må udsættes til senere. Det 
som det er gået ud over er Siamese 
System testen der er helt væk, og hvor 
alt måske kan laves om igen en dag? 
Desuden er der en rækker påbegyndte 
artikler der er forsvundet med den for¬ 
svundne partion på harddisken, det er 
ærgerligt men sandt. 

Men nu over til det du nu skriver om, 
bl.a. hvilket maskine man skal bruge. 
Jeg vil da ikke forlange at folk bruger 
andre mærker end dem de er fortrolige 
med, men siden sidst har Amiga Inc. 
lukket lidt mere op for posen, og en 
ny "Amiga" bygget ind i en PC’er 
ventes at se lyset i dette efterår/vinter. 
Det vil være som en PC'er med et 
Amiga-kort og med en ny processor, 
der skulle være 5-10 gange hurtiger 
end dagens PC’ere, og selve maskinen 


den nye Amiga kommer et år senere. 
De gamle (tidl.) Amigaer kaldes nu 
for Classic Amiga. De nye vil også 
nok komme til at hedde Amiga, men 
ellers vides der ikke ret meget andet 
end at prisen for dette fartvidunder vil 
komme til at ligge omkring de 4-6000 
kr. Den kommer i starten i en PC’er 
fordi der ikke er andre operativsyste¬ 
mer der kan bruge den. sammen med 
den kommer Workbench V4.0, som 
vil være en udvikler version, og den 
bliver derfor ikke udgivet officielt. 
Den version der kommer på gaden til 
alle brugere vil blive version 5.0, der 
kommer sammen med den nye ma¬ 
skine. Hvilken processor er der så tale 
om, ja der holder de kortene tæt til 
kroppen. De fortæller kun at den er op 
5-10 gange hurtigere end dem der 
bruges i dagens PC’er, og som sam¬ 
tidig skulle være meget billig i pro¬ 
duktion. 

Ang. at Amigaen er 4 gange så hurtig, 
så kommer det lidt an på hvad det er 
for arbejde der skal udføres, og grun¬ 
den er at 680xx udfører flere instruk¬ 
tioner pr. cyclus end en Intel proces¬ 
sor. men den er så meget hurtigere. 
Husk også at det kun er en del af Ami¬ 
gaen der kører hurtigere med et accel- 
Ieratorkort, det er jo rent faktisk kun 
de opgaver det udføres af kortet, der 
udføres hurtigere, så selv om resten 
kører 4 gange hurtigere så er 4 gange 
14 MHz jo ikke noget i forhold til en 
200 MHz PC’er. 

Men så laver hjælpechip’ene som 
Agnus o.s.v. også noget, så derfor er 
du oppe på næsten den halve hastig¬ 
hed. 

Flere nye spil er på vej, og desuden er 
der flere patches på vej, så man kan 
køre og bruge PC versionerne af man¬ 
ge (flere) spil direkte fra Cd’erne der 
er udgivet til PC. Men mere om dette 
interessante emne senere. Karl Aage. 

i Medie Produktion 
Adorage 2.5 AGA 

Adorage for MovieShop v. 4.x Nyhed 
Ani mage 

Monument Designer 2.0 
Monument Designer Prof. 3.0 
! Clarissa Prof. 

Creative Set 
Adorage FX 
i X-DVE V3.0 
Scala MM400 til Amiga 
WildFire 5.0 
WildFire 5.0 PPC 

3D Grafik 

Cinema 4D v4 CD fra HISOFT 
Tornado 3D 

Grafik 
Art Effect 2.0 

Art Effect Plug In Power Effects 1 
Art Effect Plug In Power Effects 2 
^ Art Effect Plug In SuperView 
Art Effect Plug In PowerUP Effects 
Draw Studio 2.0 CD 
Image Studio 

Tekstbehandling / DTP 
Word Worth 7 
Word Worth Office 
: Final Writer 97 

Easy Writer kommer snart! 

PageStream 3.3 

1 Regnskab / Utilities __ 

Turbo Calc 4 
i Final Calc 

Easy Ledgers II Rigtig bogholderi 

Final Data 

TWIST 

Directory Opus 5 Magellan 
Turbo Print Prof. v.5 


599,- 

[,=.£.* pE’ 

799,- 


899,- 





1.895,- 

549,- 


Ring direkte Tel: 20-994689 




CyberStorm PPC 604 Serien 




m 


180 MHz 040/25 & Fast SCSI-II 6.595,- 
180 MHz 060/50 & Fast SCSI-II 7.995,- 
200 MHz 040/25 & Fast SCSI-II 7.695,- 
200 MHz 060/50 & Fast SCSI-II 8.995,- 
233 MHz 040/2 5 & Fast SCSI-II 7.995,- 
233 MHz 060/50 & Fast SCSI-II 9.995,- 

Blizzard PPC 603e+ Serien 

160 MHz 040/25 & Fast SCSI-II 3.995,- 
160 MHz 060/50 & Fast SCSI-II 6.795,- 
200 MHz 040/25 & Fast SCSI-II 4.695,- 
200 MHz 060/50 & Fast SCSI-II 7.695,- 
240 MHz 040/25 & Fast SCSI-II 5.395,- 
240 MHz 060/50 & Fast SCSI-II 8.395,- 


Grafik kort 

CyberVisionPPC 8 MB 
BVision 4 Mb 
Picasso IV 

Paloma TV tuner til Picasso IV 


ca. 2.695,- 
ca. 2.195,- 

3.495, - 

1.495, - 

Genlock, printer, harddiske, CD-rom Ring ! 


Lydkort & Lyd prg. 

Prelude 16Bit lydkort 
Delphina 16Bit lydkort v.l.2 

Opus Amplitude 


2.095 

2.695 


■■a 


Vi har også Genlocks, printere, harddiske, 
digitale video camera.. Ring og hor nærmere ! 



P WEB P- 

AMIGA r " GOES POWERPC '' 



CyberStorm PPC 604e 



Lydkort til alle Amiga computer 


- Full Duplex 

-16 Bit / 48kHz Stereo 

- 2k FIFO 

- Zorro AutoConfig 

- Developer-Support 

- AHI support 

- System library 

- Opt Samplitude Lite 

- InkL AudioLabl6 Demo 


implituds 


240 Watt højtaler 349.- 


ScanDoubler 1.295,- 



Blizzard PPC 603e+ 

Cyber & B-Vision kommer snart 1 

Prelude lydkort 

Ring direkte Tel: 20-994689 




Kiwi 


MulriMEdiA 


FUm & video UbomATomhjM 

Lerager 60, 3600 Frederiks! 
Tel: 47-389639 & Fax 47 

Forbehold for trykfejl og prisændring! 









RBM Tower 

■ Af Freddy Vestergård ■■■■■■■■■■ 

Det er ikke fordi, jeg vil konkurrere 
med Karl Aage om at opbygge det 
fedeste Tower her i klubben, at jeg har 
valgt den overskrift; men simpelthen 
fordi det er det handler om: 

RBM-Tower med indmad på godt og 
ondt. I skrivende stund har jeg kvajet 
mig lidt i Quake (undskyld). Det er en 
god ting. En knap så god ting er, at jeg 
mangler to rom-chips for at få PPC- 
kortet til at køre sammmen med gra- 
fikkortet (Picasso IV). 

Men lad mig starte med begyndel-sen. 
Kort før jul (1997) bestilte jeg pr. 
telefon et Tower med et nyt mother- 
board og grafikkort hos "KIWI". Gra¬ 
fikkortet var i restordre, men resten 
kunne leveres lige efter nytår, fik jeg 
at vide; men tiden er lang. og da 
Picasso-kortet kom. var der problemer 
med daugtherboardet, så jeg valgte at 
vente med sidstnævnte. 

30/1 modtog jeg så Toweret med en 
Quantum Fireball 3.2GB HD og 
Teach 24X Ide Cd-rom + et par små¬ 
ting. 27/2 kom så daughterboardet og 
grafikkortet, og så startede mine pro¬ 
blemer. Systemet nægtede at aner¬ 
kende PicassoIV, selv efter omfatten¬ 
de jumperredigering. Nul billede på 
skærmen. Retur med det hele efter en 
lang telefonsamtale. Træls. Det synes 
Shiraz også. Da jeg så modtog sager¬ 
ne igen. var jeg nær gået i gulvet, for¬ 
di postvæsenet havde sat et tydeligt 
fingeraftryk på dem. Disk-drevet var 
ødelagt, og frontpanelet var smadret. 
Torden og lynild over dem. Men nu 
var der hul igennem til monitoren og 
en opløsnisg på 640x400 så rimelig 
pæn ud, samtidig med at 030-cpu’en 
og PicassoIV kunne opdatere skær¬ 



men i et meget pænt tempo (hjul- 
spinnnnn). Når det så er sagt, skylder 
jeg også at fortælle at "KIWI" fluks 
sendte et nyt diskdrev uden bereg¬ 
ning, mens frontpanelet tog ca. en 
måned hvilket er forståeligt da det er 
en sjælden reservedel. Derefter fulgte 
en jævn strøm af telefonsamtaler, bå¬ 
de med Shiraz og hans kolleger om¬ 
kring forskellige småproblemer med 
programmer og spil, som skulle sættes 
op på en helt ny måde, og det må si¬ 
ges at "KIWI” har ydet en absolut 
udmærket service, også på mere uku¬ 
rante tidspunkter af døgnet, så læg 
trygt jeres skæbne i deres hænder, når 
der skal købes en ny Amiga eller op¬ 
graderes. Der er faktisk en hel del der 
tyder på at det bliver nødvendigt. Alle 
de nye spil kræver masser af hardware 
for at køre ordentlgt. Genetic Species 
er et af de få, der klarer sig på 030- 
cpu uden grafikkort med en rimelig 
hastighed.oa samtidig ser pænt ud i 
PAL. 

Apropos hastighed så har PPC-kortet i 
en eller anden konfiguration længe 
stået højt på ønskelisten (læs: 240 
MHz+060).”Vil du virkelig bruge det 
til at spille med" spurgte Shiraz "pri¬ 
sen er helt urimelig, og det er så godt 
som umuligt at opdrive med 060- 
cpu". Underforstået at et sådan kort 
måske burde anvendes til noget mere 
seriøst. Nå, spøg tilside, mindre kunne 
nok også gøre det, så vi blev enige om 
at 240+040 var godt nok til mit tids¬ 
fordriv; men tiden gik, og der kom 
ikke noget PPC-kort. Den der venter 
på noget godt kan aldrig vente længe 
nok; men det er en sandhed med mo¬ 
difikationer, jeg var i hvert tilfælde 

træt af at vente. Så pludselig en dag 
lød beskeden:"Jeg har ved en fejl fået 
tilsendt nogle PPC-kort med 060-cpu, 
vil du ha’ sådan et "?" Selvfølge-lig 
ville jeg det. "Hvad koster det?" 
"Øøhh, mange penge ea. 8000,-" var 
svaret. Nu var chancen der, så jeg 
sagde ja tak, og et par dage senere var 
kortet sat i mit efterhånden 1/2 år 
gamle Tower, og den medfølgende 
software installeret. Der var taget 
backup af Workbenchen, som lå et 
andet sted på hd'en. Power on. men 
ak og ve, det gik slet ikke som det 
plejede, først efter 4. forsøg bootede 
maskinen.... 

What the f...! Ikke noget billede. 
Skumle libaries måske? 

Formatere Wb'en og installere alt på 
ny. Stadig ikke noget billede. En op¬ 
ringning til "KIWI" bragte ikke noget 
nyt for dagen: men sagen ville blive 
efterforsket, og et par dage senere fik 
jeg at vide,at et to ep-rom-chips på 
daughterboardet skulle opgraderes for 
at få det til at køre. Imidlertid var der 
stadig billede på pal-skærmen, som 
hele tiden har været tilsluttet mother- 
boardet af hensyn til de gamle spil. Så 
lige nu kører jeg Quake med Euro-72 
skærmdriveren (320x200) i fuld 
skærmstørrelse. 1x1 pixel, og det kø¬ 
rer faktisk rimelig flydende selv uden 
grafikkortet. Den 060-cpu er ganske 
enkelt utrolig. Subjektivt vurderet 
kører den alene lige så hurtigt som en 
90mhz Pentium med et grafikkort! 

Og hvad har det her så kostet? Alt ialt 
ea. 20 000kr. fordelt over et halvt år, 
og så kører det endnu ikke helt per¬ 
fekt. Er pengene så spildt eller hvad? 
Nej, det mener jeg ikke, fordi alt er så 
nyt at ingen kender resultatet af at 
kombinere det på alle måder; men jeg 
håber at mine erfaringer kan være 
andre til gavn når de skal ud at købe 
en kanon-Amiga. Jeg har ikke for¬ 
trudt, selvom jeg har fået et par nak¬ 


kedrag undervejs, fordi det at eje en 
Amiga nok mest er et spørgsmål om 
en bestemt holdning, da den via emu¬ 
latorer kan køre både Pc og Mac pro¬ 
grammer, så man behøver ikke at 
støtte Bill snotnæse for at køre Win¬ 
dows 95. 


Mvh Freddy Vestergaard 


P.s. Jeg glemte at nævne at Dune II og 
Ufo kører fint i Dblpal, driveren skal 
bare ligge i Devs/Monitors. 

Lidt snyd til Worms DC 

Red Buli. 

.Worms can jump super-high 

Artillery. 

. No one can move 

Pestilence. 

. Worms bum when they die 

Jamie and his magic torch. 

. Speciel weapons on/off 

Chorlton and the wheelies. 

. Secret weapons on/off 

Omnipotent blue worm. 

Worms aren't damaged by shots.all 
worms can walk on water 

Snydekoden til Pc versionen af Quake 
(impulse 9) virker også på Amiga. 


Karl’s kommentarer 
Se det var det en artikel om hvad der 
kan ske når man køber nyt og uprøvet 
udstyr. Men det er også en artikel der 
fortæller lidt om de annoncører der er 
i dit klubblad, og hvilken service der 
lægges i kundeplejen. Så hvis du tæn¬ 
ker på at opgradere dit system, ved du 
nu at du kan sætte din lid til klubbens 
annoncører. 

Du kan altså som Amiga-ejer trygt 
henvende dig hos Kiwi, Betafon og 
Absalon Data, de er til at stole på. 

Siden Amiga ’ens morgen har 
DeluxePaint været en tro følge¬ 
svend, som oftest udnævnt til 
det bedste ’tegneprogram Kan 
version 5 leve op til dette ry? 

Der var engang... 

Mange firmaer har forsøgt at vælte 
Dpaint af pinden i tidens løb. Lad mig 
i flæng nævne programmer som 
’Photon Paint'. ’Brilliance’ og 
■pPaintL Sidstnævnte er uden tvivl 
dem det er lykkedes bedst for. Måske 
blandt andet fordi Italienske 'Personal 
Paint’ til forveksling ligner Deluxe 
Paint i layout'et. De har sågar i vidt 
omfang benyttet de samme tastatur¬ 
genveje! 

Men denne anmeldelse skal ikke 
handle om hvorvidt PPaint har væltet 
DeluxePaint af pinden eller ej. men 
derimod om, hvad en inkarneret 
DPaint IV-bruger kan forvente sig af 
en opgradering til version 5. 

Fart over feltet 

Det allerførste jeg bemærkede, efter 
en helt igennem problemfri instal¬ 
lation. var et forøget tempo. 
Programmet load’er mærkbart hurti¬ 
gere end førhen, såvel sig selv som 
billeder og brush’er. Det er ikke 
ALTING der går hurtigere, men visse 
koder hist og her er blevet optimeret 
kendeligt. 

Det næste var anvendelsen af standard 
requestere over alt i programmet - og 
en del tiere af dem. Det gør program¬ 
met hurtigere og lettere at overskue. 


Også musen har fået en ansigtsløft¬ 
ning, og er blevet helt systemvenlig. 
Ved manipuleringsfunktioner som 
f.eks. FILL (og mange andre) ændres 
musen til en 'gauge', som viser tids¬ 
forløbet af funktionen, ganske rart! 

Preference 

Som noget helt nyt har DeluxePaint 
nu fået en egentlig preference-del, og 
ikke kun de få tidligere tooltypes. 
Preference-delen omfatter følgende 
(nye) ting: 

MouseTrack 


TOOLBOX: 

Fil! 

Spacing 

Fonts 

Airbrush 

Grid 

Symmetry 

Icons 

FontDir 


Default 
Last saved 
Save 

Udover at man altså nu kan konfigu¬ 
rere sine TOOLBOX-indstillinger, har 
man IGEN! fået mulighed for at 
vælge sit eget FONTSdir (det kunne 
man også i version III). Specielt 
AIRBRUSH er interessant, idet man 
nu har 2 slags at vælge imellem. Den 
gamle ’ regnvejrstype’ samt en ny 
naturtro "spray’ der toner langsomt 
ind, og har flere indstillinger. 
’NoIcons’ er erstattet af ikoner af 

Med, Uden og På Texture... 
mange mulige indstillinger. Alt i alt 
en længe savnet del af det kære pro¬ 
gram! 

Media & Texture 
Her er der tale om to helt nye og 
meget stærke funktioner. Media er 
beregnet til at tegne på ’textured 
background’. Der kan vælges mellem 
water color, oils og chalk (vandfarve, 
oliemaling og kridt). Øjensynligt er 
der tale om en slags automatisk 
smear, smooth og blend, men den 
store forskel er. at den gør det på en 
'texture’. Farverne mixes og udglattes 
på en kompliceret 'texture' som kan 
være sort/hvid eller mange farvet, og 


det hele sker ’on the run’. Ligeledes 
kan 'texture' lægges over et enkelt 
farvefelt med Till’ eller over et større 
område med f.eks. fyldt cirkel eller 
som brush. To meget kraftige 
funktioner, der totalt kan ændre en 
simpel barnagtig tegning til noget af 
et kunstværk!! 

Gradient 

Det er stadig ’kun' muligt at definere 
otte forskellige Ranges, men til 
gengæld kan en ’range’ nu bestå af op 
til 225 farver! Ydermere kan hver 
enkelt farve i en ’range’ lysnes (fade) 
med hvid i 256 toner. Når denne 
funktion vælges, får man en lille boks 

-Indlagt Texture 

under den pågældende farve som viser 
den aktuelle grad mellem sort og hvid. 
’Dither’ har nu tre mulige funktioner: 
Random - Pattern - Smooth. 
Yderligere forklaring turde være 
overflødig. 

Color panel 

Også palette-mixeren har fået en 


mindre ansigtsløftning. Desværre er 
den blevet større i højden så den 
dækker mere af billedet, men man kan 
selvfølgelig trække den nedad med 
A/mus-funktionen. Den udvidede 
plads er primært anvendt til at vise 
RGB- og HSV-slider’ne samtidigt, og 
det er faktisk ret behageligt, når man 
er på jagt efter en helt bestemt farve! 

Mix-feltet består nu af to smalle søjler 
med et bredt midterstykke. Man putter 
en farve i hver søjle, og i midter¬ 
stykket dannes en 'gradient’, hvorfra 
man kan pick’e den ønskede nuance. 
’Seale’ funktionen (RGB4 » RGB8) 
ligger nu som en knap. 

Brush 

Det er nu muligt at have to brush’er 
samtidigt, idet der kommet en copy & 
paste funktion i brushmenuen. 
Metamorph er blevet til 'Morph » 
spare’, så jeg gætter på at denne 
funktion er blevet forbedret, men jeg 
har ikke testet den (har aldrig 
kendt/brugt den). Brush har fået en 
'Frame only’ funktion, som er 
identisk med det jeg husker fra min 
gamle A500. når det var ved at være 
småt med RAMplads. Menuen har 
også fået en ’Free’ funktion - identisk 
med ’punktum’. Sidst, men ikke 
mindst, er ’Freehand-pickup’ blevet 
ændret, så man ikke længere tegner 
sammenhængende lige linier, men 
istedet foretager en ægte Freehand! 

Light Tab le 

Lysbordet har fået en menufunktion 
hvor man kan vælge mellem ’Layer' 
1-4. Endvidere er der kommet en 
’Settings’ hvor man kan angive Frame 
(nr.), samt individuel regulering af 4 
Layers med værdier fra -255 til +255. 
Sikkert GUF for animations-folkene. 

Animation 

Da jeg er helt uden erfaringer i denne 
verden, må jeg desværre ty til slet og 
ret at opremse nogle af manualens 
nævnte fornyelser: 

1) Any size anim (create & edir on 
screen) 

2) Camera moves (scrolling 
backgrounds & zoom in/out type 
moves) 


3) Multiple palette anims 

4) Animation Fade/Translucency 

5) Change rate pr. frame (skifte 
hastighed undervejs) 

6) Anim Op-8 support (nyt format) 

7) Animation Rate (speedometer) 

Flere nyheder 

Load, edit & save 24-bit IFF data 
Arexx support (+Macro) 

Pressure Sensitive Tablet support 
Udvidet printerkontrol 
Ny Player (understøtter Arexx, 
multipaletteanim, samt afspilning af 
animationer fra harddisk). 

Konklusion 

Det er kun knap et år siden, at jeg 
købte Deluxe Paint IV AGA. Jeg er 
hverken 'artist’ eller 'kunstner’, men 
blot en ganske almindelig bruger, som 
finder det fornøjeligt (og dejligt 
afslappende) at sidde og klippe & 
klistre i andre folks billeder (lave 
collager om du vil). 

Et mindre antal egne 'kreationer’ er 
det også blevet til. samt ’touch-up’ af 
indscannede billeder. Endelig bruger 
jeg konsekvent DPaint når jeg skal 
lave ikoner, eller modificere disse. 
Efter at have stiftet kortvarigt 
bekendtskab med version 5, og set de 
mange nyheder og forbedringer (især 
Media & Texture), er der ingen tvivl i 
mit sind: Når jeg næste gang har lidt 
småpenge på kistebunden (Kr.398,-) 
går turen direkte til Betafon! 

LÆNGE LEVE DEL UXE 

Systemkrav 

Kickstart 2.0+ 

Hvis 24-Bit billeder: 2Mb ram 
Udlånt af: Betafon (TAK!!!:,) 

Kai Rose 

DPaint kursus #1 

v/Kai Rose 


Vi har vist alle prøvet dette: 

Man starter et tegneprogram op, 
slår nogle tilfældige streger i 
forskellige farver pa skærmen, 
laver en firkant og en cirkel, og 
måske finder man ud af, at man 
kan fylde et område med en 
farve. Måske får man også 
skrevet nogle bogstaver på 
skærmen. Så prøver man at lave 
en rigtig tegning og finder ud af, 
at det faktisk er sværere at 
tegne på skærmen med en mus, 
end det er at tegne på et stykke 
papir med en blyant - og så 
giver man op! Det ligner jo ikke 
rigtig noget, og det er alt for 
svært. 

Hvis ovenstående beskrivelse får dig 
til at nikke genkendende, så er dette 
kursus noget for dig. Sandheden er 
nemlig den. at hvis du vil producere 
noget brugban i et tegneprogram, så 
er du nødt til at lære de forskellige 
værktøjer at kende, og dem er der 
rigtigt mange af! Selv hvis du vælger 
at 'låne' lidt hist og her, er der mange 
funktioner, som det er værd at kende 
til. 

Mit kursus starter fra bunden af. og 
jeg vil forsøge at lave nogle opgaver, 
som du skal løse henad vejen. Det er 
vigtigt, at du laver disse øvelser på din 
egen skærm, for kun på den måde får 
du øvelse i brug af programmet. 

Og nu vi er ved det: 

Kurset tager udgangspunkt i 
''DeluxePaint IV", men version 3 eller 


5 kan for det meste også anvendes. 
Hvis der er afvigelser fra disse to 
versioner, vil jeg gøre opmærksom på 
det, og evt. anvise alternative 
løsninger. Hvis du ikke har nogle af 
disse versioner, kan du også i vidt 
omfang anvende ''Personal Paint" 
(PPaint) eller " FreePaint" - sidst 
nævnte er et PD-program, som kan 
erhverves gennem klubben. 

Når jeg siger at jeg starter fra bunden 
af. skal det tages med et gran salt. Jeg 
forudsætter f.eks. at du ved, at man får 
menuerne frem med venstre musetast 
oppe i bjælken, og jeg forventer også 
at du ved. hvordan man henter et 
billede ind på skærmen (med 
Picture/Load). Og ellers vil jeg som 
sagt begynde fra begyndelsen. 

Choose Screen Format 
Det aller første du skal tage stilling til 
, når du starter DeluxePaint op er: 
Hvilket skærmformat ønsker jeg. og i 
hvor mange farver vil jeg arbejde? 

Disse to beslutninger er af allerstørste 
betydning, især hvis du sidder med en 
standard A500 uden noget som helst 
(altså 512 Kb memory). Hukommelse 
(RAM) er af allerstørste betydning, 
når det handler om arbejde med 
billeder. Du kan spare lidt ekstra 
RAM ved at slukke for evt. ekstra 
drev (DF1:) før du booter op! Hvis du 
ønsker billeder af høj standard (høj 
opløsning), skal du minimum op på 
640 x 512 pixel (eller hvis du har en 
A1200 med multiscan monitor: 640 x 

- de første oplevelser... 

400) - men mindre kan også gøre det! 

På startup-skærmen har du følgende 
muligheder (A500): 

FORMAT 

OFF SIT) MAX 

Lo-Res 320 x 256 352 x 283 368 x 290 

Med-Res 640x 256 704 x 283 736 x 290 

Interface 320x 512 352 x 566 368 x 290 

Hi-Res 640x 512 704 x 566 736 x 580 

(På en Al200 bliver du præsenteret 
for alle mulige skærmopløsninger, 
afhængigt af. hvilken monitor du 
kører med). Sidder du med en ældre 
maskine med meget lidt RAM, skal 
du naturligvis vælge en lav skærm¬ 
opløsning og et mindre antal farver. 

COLORS: 2 - 4 - 8 - 16 - 32 - 64 - HAM - 
(A1200: 256) 

OVF:RSCAN: Off- Sid-Max 

NTSC - PAL (Amerikansk - Europæisk 
skærmformat) -vælg PAL. 

Program Loading: SWAP - Load All 


Hvis du har sparsomt med RAMplads 
vælger du her "SWAP". Så henter 
DeluxePaint programmet ind i små- 
bidder, for at spare på RAMpladsen. 

Kombinationen af skærmopløsning og 
farveantal er af allerstørste betydning 
for det videre forløb i din tegnekarri¬ 
ere. Find din maskines begrænsnin¬ 
ger, eller anskaf noget mere RAM! 
Med mindre du skal bruge dine 
tegninger til video-brug, vælger du 
OVERSCAN: Off 

Når du har afsluttet skærmopløsning 
og farveantal loades programmet ind. 
Nu sidder du med en sort skærm, 
nogle menuer i toppen, og en 
værktøjssøjle i højre side af skærmen. 
Hvis du ønsker at printe dine 
'kunstværker' ud senere hen, eller 
anvende dem i et DTP-program, gør 
du klogt i, at ændre baggrundsfarven 
til hvid. Det gør du ved at gå over i 
højre side af skærmens nederste 
halvdel, og klikke med højre musetast 

på den hvide farve. (Hvis du ønsker at 
starte programmet op på denne måde 
hver gang (skærmopløsning, antal 
farver og baggrundsfarve) kan du nu 
vælge at gemme 'billedet’). Kald 
dette billede for ’DP-start’, og næste 
gang du vil bruge DeluxePaint 
dobbeltklikker du blot på ’DP-start’, 
og programmet læses ind med de 
valgte værdier. Lettere kan det da ikke 
være? 

På den måde kan du lave forskellige 
opstarts-billeder til DeluxePaint, 
afhængigt af hvilken 
skærmopløsning/ farveantal du ønsker 
at arbejde i. Kald dem f.eks. 
320x256x16, 640x512x64 o.s.v. Nu 
kan du bare klikke på det format du 
ønsker at arbejde i, og vupti er du på 
vej. 

Når du således har valgt format/ 
farveantal, er musen straks på vej til 
værkt øj ss øj len for at vælge 
penselstørrelse eller et eller andet 


specifikt værktøj - men HOLDT!! 
Tøv lige en kende. Prøv at forestil dig, 
at du er en 'kunstner’. Du har valgt 
størrelsen af dit lærred, købt og betalt 
det i dyre domme. Du har udvalgt en 
pensel, tyk, tynd eller midt imellem. 
Hvad er det første en kunstner gør, 
inden han går i gang med sit billede? 

To ting. Han laver en skitse af sit 
motiv med kul, og dernæst tager han 
sin palette i hånden, trykker nogle 
forskellige farver ud af tuberne, og 
blander dem. så de passer til det 
ønskede motiv. Er det et skovparti han 
ønsker at portrættere, bruger han 
forskellige nuancer af brunt og grønt 
f.eks., plus lidt blåt og hvidt til 
himmelen. Sort og hvidt er naturligvis 
altid tilstede i paletten til at 
mørkne/lysne diverse farver. Disse 
overvejelser gør du også klogt i at 
tage hensyn til. inden du starte på dit 
'kunstværk’!!! 

På gensyn i næste nummer. 

Det Ny' RBM Tower 

■ Af Karl Aage Hansen 


Først købte man en A500 eller den 
Amiga man nu engang startede 
med. Den blev nu hurtigt gammel 
(forældet), når snakken gik rundt 
omkring, vi selv vidste dog ’bedre’. 
Men udviklingen fortsatte og 
CDTV, CD32 og A1200 kom inden¬ 
for i varmen. Derefter gik det jo 
som historien fortæller os, alt gik i 
stå for VORES A500, var ikke for 
gammel i vores øjne, den var da 
næsten ny. Så 90-95% af alle ejere 
af disse maskiner var meget sene til 
at skifte til de nye (osse en selv), for 
der var jo store problemer med at 
bruge noget den software vi havde 
til den kære gamle maskine. Selv¬ 
følgelig var der 1 par problemer 
men de var lidt for afskrækkende i 
forhold til virkelighedens verden, 
men enden blev at Commodore gik 
fallit. 

Men nu er bøtten heldigvis vendt 
og den ene leverandør efter den 
anden bygger nu towere til Amiga- 
en, ja der er næsten ved at være 
for mange om budet netop nu. Så 
ind til videre foregår udviklingen 
frem i et tower med PPC-kort, og 
senere måske en A-box med 4 
parallelle processorer og de efter¬ 
følges så af super-Amigaen til næste 
efterår. Men her i denne artikel vil 
vi holde os til toweret. 


Det måtte jo komme, for som jeg jo 
skrev, da jeg byggede den første 
Al200 ind i et Towerhawk tower fra 
RBM, så turde jeg ikke bruge den ma¬ 
skinejeg brugte til at skrive, samle og 
redigere bladet AmigaCentrum med. 


Så jeg købte et nyt motherboard (1 ny 
kold A1200), som efter en gang strip- 
ning blev lagt ind i toweret. Det blev 
som beskrevet en (næsten) øjeblikke¬ 
lig succes, så nu skulle den anden ma¬ 
skine også ind i et tilsvarende tower. 
Nu startede en lidt hektisk tid. for det 
er godt at have de mange dele man 
gerne vil have puttet ind i sit tower 
købt hjem til lejligheden. 

Ønskerne til indholdet var følgende: 
Harddisk på mellem 4 &10 Gb det 
blev til en på 4.3 Gb. 

CD-ROM drev 24* normal hastighed 
her blev det til en på 32* hastighed, 
vel at mærke en SCSI version, 

RAM der skulle være enten 32 eller 
64 Mb, det blev til hele 64 Mb. 
Accelleretor-kort det skulle være et 
PPC-kort og ønsket var 603e+ med 
060/50. Men det endte med at blive 
det mere økonomiske PPC-kort 603e 
med 040/25 uden SCSI, for Betafon 
havde kun fået dem uden SCSI hjem, 
og der var lange udsigter med de and¬ 
re, der var nemlig forrygende gang i 
de kort. Godt for Phase V. 

Så skulle der jo findes en anden vej til 
at installere og få adgang til CD-ROM 

drevet på, så der måtte indkøbes en 
Dataflyer, som så blev det sted hvor 
både harddisk og CD-ROM drev blev 
koblet til A1200’eren. 

Nu havde man ligesom et grundlag at 
bygge sit tower op på. Og det næste 
punkt blev derfor at ringe til Kiwi og 
bestille et RBM tower, hvis han da 
stadig havde et enkelt på lager. Det 
havde han, ja jeg kunne da få en hel 
palle fuld hvis jeg havde lyst (råd). Nå 
men jeg fik bestilt et hjem, og det helt 
nyt og meget bedre end det gamle 
bl.a. skulle man ikke mere skære led¬ 
ningen til sin gamle strømforsyning o- 
ver for at bruge stikket. 

Toweret hed nu Towerhawk 1200 II 
ex. version 1.0. så jeg var virkelig en 
af de første der prøvede denne nye 
version af Towerhawk Toweret. 
Toweret kabinettet dukkede op sam¬ 
men med en ny laserprinter, og et par 
andre småting et par dage senere i Ki- 
wi's lille varebil. 

Nu kunne man begynde at studere det 
nye vidunder, og umiddelbart var der 
ikke de store ændringer at spore, før 
man kiggede på bagsiden af toweret, 
for her var anbragt en stor kontakt 
(tænd og sluk), den på forsiden var 
der dog stadig, men nu uvirksom da 
toweret sikkert var et restoplag af de 
gamle der lige skulle bruges. 

Toweret blev åbnet, og nu dukkede 
ændringerne op strømforsyningen er 
nu flyttet helt op øverst i boxen, det 
giver mere også plads til de mange 
kabler o.s.v. 

Den næste ændring er at motherboar- 
det nu skal vendes en halv omgang, så 
den række stik der i den gamle model 
sad fra neden og op efter nu sidder fra 
oven og ned efter. 

Monteringen går i gang 

Vi har nu skilt de forskellige dele, og 


A 1200'eren er adskilt. Som det første 
monteres motherboardet, og det er der 
ikke de store besværligheder med det 
går ganske let. For vor egenbekvem¬ 
meligheds skyld monteres, harddisk, 
CD-ROM drev og Disk drev så efter¬ 
følgende, til sidst monteres PPC-kor- 
tet med de påmonterede 64 Mb RAM. 
Hvorefter Dataflyeren sættes på i trap- 
doren. 

Derefter går vi i gang med at montere 
alle kablerne. Vi sætter kabler til alle 
de enheder der er monteret indtil vi 
når til det punkt hvor selve strømfor¬ 
syningen skal kobles på, så falder kæ¬ 
den af. Vi havde jo fået oplyst at man 
ikke mere skulle bruge stikket fra den 
oprindelige strømforsyning (manualen 
var kun på tysk, der er en engelsk vej¬ 
ledning med nu). Det kunne vi ikke se 
en løsning på nu, en opringning til 
Shiraz ved 22.00 tiden om aftenen 
(han er altid klar til et godt råd), han 
må da vide hvordan det skal monteres. 
Det gør han også i skal tage det store 
stik med den udløber på og montere i 
det stik på motherboardet, hvor disk¬ 
drevet tidligere fik strøm fra, men 
desværre kunne det ikke nå derned. 
Der var også en sort ledning der skul¬ 
le monteres udvendig og sættes i det 
omtalte stik. Men vi blev til sidst eni¬ 
ge om at bruge samme fremgangsmå¬ 
de som på det første tower. 

Nu skulle der tændes for strømmen 
for første gang, det er jo altid spæn¬ 
dende, hvem skal trykke på knappen 
tør du ellers skal jeg, så med lukkede 
øjne try kkes på knappen, samtidig 
med at man kigger efter om der mon 
skulle stige en lille røgsky til vejrs. 
Men ingenting sker absolut ingenting. 
Vi måler alt igennnem og demonterer 
eftehånden alt udstyret, men ingenting 
sker strømforsyningen er død. 

Det satte en effektiv stopper for afte- 

nens arbejde, næste dag ringede jeg så 
til Shiraz, som kom så og vi blev eni¬ 
ge om at strømforsyningen var synde¬ 
ren, så han tog toweret med hjem til et 
grundigt tjek. 

Glæde i telefonen Shiraz kunne nu be¬ 
rette at grunden til at toweret ikke vil¬ 
le køre var fordi vi ikke havde monte¬ 
ret keyboardet og det skulle startes der 
fra. Så shiraz kom op et par dage se¬ 
nere og vi monterede så alt igen. Og 
strømforsyningen skulle monteres på 
tastatur-adapteren, som så skulle mon¬ 
teres til Al200 på det tidligere nævnte 
sted. 

Ny prøve men endnu engang skete der 
intet. Af med PPC-kortet og så prøve 
igen, stadig intet resultat. Af med Da- 
taflyeren og nu virkede det pludselig? 
PPC-kortet blev isat og alt virdede 
stadig. Så blev harddisk, diskdrev sat 
til og det virkede stadig. 

Men Dataflyeren måtte jeg ind til Be¬ 
tafon og bytte til et Squirrel interface. 

Så jeg stod på toget og kørte en tur ind 
til den store stad, hvor jeg fik byttet 
Dataflyeren til et Aquirrel interface. 
Men vel hjemme med det igen opda¬ 
gede vi at jeg også skulle have et ny 
adaptor til at forbinde mellem flad¬ 
kablet og squirrel interface-kablet, så 
det venter jeg på i dette øjeblik. 

Men dermed var trænglserne ikke for¬ 
bi for der var stadig store problemer 
med at starte toweret efter at det hav¬ 
de været stoppet selv en kort tid. I 
starten måtte jeg starte og slukke 10- 
15 gange før maskinen startede, efter¬ 
hånden har jeg dog fundet ud af at 
hvis jeg starter maskinen (kun noget 
er nu startet) og venter 5 minutter og 
så stopper og starter igen, så virker alt 
perfekt. 



Fejlen skulle ligge i en chip på tasta¬ 
turadapteren, så den venter jeg også 
på at modtage, derefter skulle alt være 
i den skønneste orden. Det vil jeg 
også berette mere om i den kommen¬ 
de tid. 


Så noget nyt kan give mange glæder, 
men der kan også dukke mange uven¬ 
tede ting op som kan give en sved på 
panden. Denne gang må jeg sige det 
var næsten for meget, og hvis vi ikke 
havde haft et serviceorienteret firma 
som Kiwi (Shiraz) som en god spar¬ 
ringspartner kunne det være gået gru¬ 
eligt galt. 

Så vær du glad for at firmaer der an¬ 
noncerer i AmigaCentrum er af en så¬ 
dan sortie, de ved, at de ved at give en 
god service også får blivende kunder. 

I de næste numre af bladet skal jeg 
nok komme lidt ind på toweret og de 
glæder det giver i dagligdagen. 

Mens alt nu tegner til at der bliver til 
en happy ending med det nye tower, 
så begynder det gamle at give proble¬ 
mer, selvom det ikke er selve toweret 
men en af de installerede hardwarede¬ 
le nemlig selve harddisken der har 
fået nykker. Det går desværre ud over 
vort computerblad AmigaCentrum, i- 

det ca. 10 ikke helt færdige artikler lå 
på harddisken, men de befinder sig nu 
på de evige datamarker hensides min 
rækkevidde. De artikler det drejer sig 
om er bl.a. Siamise 2.5, Envoy + 
nogle spiltest 500 Mb billeder, HD- 
Installere, Datatypes m.m. 

Så disse artikler vil vi komme til at 
vente lidt længere end ellers på, da alt 
arbejdet skal startes helt forfra igen. 

Hvorfor gik det nu så galt? 

Ja, bare jeg vidste det. Det der skete 
var at jeg prøvede at installere et 
program fra CU Amieas CD for Juli 
98'. 

Programmet var CDCat. 

Programmet krævede fra starten en 
helt bestemt version af programmet 
(Installer) som skulle være v43.+ eller 
senere. 

Installeringen gik da også ganske ud¬ 
mærket fra starten af. Men da 35% var 
klaret døde det hele, og jeg havde kun 
en mulighed for at komme ud af det. 
Muligheden var de 3 berømte (beryg¬ 
tede) knapper. 

Det betød at der nu var massive fejl på 
min harddisk, Workbench og Work 
blev reddet nogenlunde helskindet ud 
af problemet (kun nogenlunde). Men 
den tredie partion 'Parseren’ blev på 
det nærmeste udslettet, og den ophør¬ 
te med eksistere, den forsvandt i hvert 
fald fra min workbench skærm. 

Så der var kun en ting at gøre gang i 
Quarterback Tools, finde partionen og 
få den bragt tilbage på banen. Jeg 
måtte oven i købet finde en af de 
gamle versioner af Quarterback Tools. 
den kunne også godt findt filerne til 
mig men den kunne ikke genskabe de 
forskellige directories (skuffer), så de 
tlier der kunne genskabes kom alle til 
at ligge på roden, og så kom der først 
problemer. For der var 200-500 Eme- 


rald Mines spil, hver med 60-130 ba¬ 
ner og alle hed det samme, så der var 
500 filer der hed nr. 1 og 500 der hed 
nr. l.hi o.s.v. Det gav så en uhyrlig 
mængde filer Quarteback troede der 
var forkerte henvisninger til de lå jo 
alle vegne. Men mange kunne ikke 
genskabes der i blandt de vigtige arti¬ 
kel filer. Så enden på det blev at jeg 
blev nødt til at formatere partionen og 
begynde at lægge alt ind fra en start af 
igen. 

Så kom det næste problem, nu kunne 
jeg ikke formatere partionen, 
programmet døde når jeg var nået ca. 
80% ind i partionen, hvis jeg ville 
gentage processen var der læse/skri¬ 
vefejl på min Workbench partion. Så 
prøvede jeg fra disketter, men med det 
samme resultat, her kunne jeg dog 
formatere så mange gange jeg ville. 

Så prøvede jeg en kvik-format og lod 
Quarterback gennemgå partionen, 
som første gang havde 65 blokke der 
var defekte, de lå alle på den del der 
godt kunne formateres. 

Jeg har derfor et par spørgsmål til de 
afjer, der har en eller flere gode ideer 
til hvad der er gået galt/sket. Hvordan 
man undgår at det samme sker en an¬ 
den gang. 

Desuden har det her belært mig om at 
man ikke bare skal lægge sin backup 
på en anden partion, på den selv sam¬ 
me harddisk, så de afjer der i øjeblik¬ 
ket bruger den metode, overvej det li¬ 
ge en gang mere. Ellers kan en banal 
installation gøre endog megen skade 
på dit system. Heldigvis er der nu 
stadig garanti på harddisken, så den er 
nu på vej til reparatøren, men ærger¬ 
ligt er det. 

Som du vil kunne læse i denne og an¬ 
dre artikler i dette blad, så er det godt 
at vi som annoncører har nogle af de 
bedste forhandlere, og at det vel at 
mærke er til vores kære Amiga. 

Grin bare det er SUNDT! 


En ægtemand er en mand, der har 
mange små munde at mætte og en stor 
at lytte til.... 

- Min mand er lige så stærk som en 
hest. Jeg ville bare ønske, han også 
var lige så intelligent.... 

- Sig mig, hvornår er du begyndt at 
skele? 

- Siden mine tvillinger lærte at løbe.... 

Fra politirapporten: 

"Sigtede havde netop overfaldet kvin¬ 
den og skulle lige til at forgribe sig på 
hende, da betjentene kom ham i for¬ 
købet....” 

Hørt i retten: 

- De har kaldt fru Hansen for en ko. 
og nu forlanger hun 5000 kr. i erstat¬ 
ning. Hvad har de at sige til det ? 

- Ikke andet end at kreaturpriseme vel 
stiger, som alt andet.... 

Hørt på gaden: 

- Undskyld, er det Michael Laudrup ? 

- Jo. det er det. 

- Ja, det mente jeg nok. Du ligner ham 

på en prik_ 

- I gamle dage kaldte du mig altid en 
masse søde navne. Nu kalder du mig 
ingenting. 

- Vær du glad for det. 

To kolleger diskuterede den unge se¬ 
kretær som arbejde for dem begge. 

- Jeg tog hende med ud i aftes, sagde 
den ene, - og bagefter endte vi hjem¬ 
me hos hende. Jeg siger dig, hun var 
god i sengen - meget bedre end min 
kone. Du skulle invitere hende ud. Jeg 
ved, hun er vild med dig. 



Den anden inviterede hende så ud og 
sagde dagen efter til sin kollega: 

- Jo, vist var hun god i sengen, men 
jeg vil nu ikke sige, at hun var bedre 
end din kone.... 

- Tante skal du ikke snart til mekani¬ 
ker? 

Til mekaniker ? Jamen hvorfor skulle 
jeg dog det ? 

- Fordi far siger at du har en skrue løs. 

Han hviskede til hende: 

- Åh, sig mig de tre ord, som endelig 
får to forelskede til at gifte sig. 

-Jer er gravid.... 

Efter en trafikulykke skynder en kvin¬ 
de sig hen til offeret, som ligger på 
vejen. Samtidig kommer en mand og 
skubber hende til side: 

- Flyt Dem, jeg har lært førstehjælp. 
Kvinden kigger lidt på mandens for¬ 
søg på at hjælpe og siger så: 

- Hvis de beslutter Dem for at tilkalde 
en læge, så er jeg her.... 

Annonce i avisen: 

"Vor kære far har endelig fået fred". 
En kvinde tager hen for at kondollere. 
Hun ringer på og datteren lukker op. 

- Det gør mig ondt, at din far er død. 

- Det er ikke min far, der er død. Det 
er min mor. 

Alfa Ram Cr Alfa Power A500/+ 


■ Af Kenneth Jørgensen 

Her er et par eksterne udvid¬ 
delses muligheder til expanti- 
onsporten på siden af din 
Amiga 500/+. Det drejer sig 
helt specielt om de to Alfa Data 
enheder: 

Alfa Ram og Alfa Power. 



Alfa Ram: 

Selve enheden består af en metalkasse 
hvori der er monteret et printboard 
med udtag i siden. Det er her at Alfa 
Ram kobles til på siden af Amiga'en. 
På printboardet er der plads til 8 MB 
Ram. (Der skal isættes Ram i lige 
antal MB. Altså 2-4-6 eller 8 MB). 
Hver chipRam er på 1/2 MB så det er 
4 chip som minimum. Typen af Ram 


er ZIP DRAM på 100 ns eller hur¬ 
tigere. To jumpere skal stilles alt efter 
hvor meget Ram som isættes. På 
kassens venstre side sidder en lille 
plade fast med to skruer. Bag denne er 
der gjort plads til endnu en udvid- 
delse. F.eks. en Alfa Power enhed. 
Med Alfa Ram enheden er foruden 
manualen en diskette med et Ram test 
program, som er specielt lavet til Alfa 
Ram. 


Alfa Power: 

En metalkasse som den ovennævnte. 
Desuden medfølger manual, en 
diskette til harddisk installation, to 
multikabler (lakridsbånd) et til 3 1/2" 
harddisk og et til 2 1/2" harddisk, 
strømkabel (fra harddisk til print¬ 
board) og en metalskinne til 2 1/2" 
harddisk. Metalkassen er af en 
størrelse som kan rumme en 3 1/2" 
harddisk eller to 2 1/2" harddiske. 

På printet er der to slots til Ram- 
moduler som hver højest må være på 
4 MB. Slot i er til 2 eller 4 MB og 
slot 2 er til 6 eller 8 MB. To jumpere 
skal stilles alt efter hvor meget Ram 
som monteres. Ramtypen som skal 
benyttes er 72 pins PS/2 SIMM 
moduler. Evt. harddisk skal være IDE 
harddisk. 


I manualen til en lidt ældre Alfa 
Power magen til denne har jeg læst, at 
hvis der monteres harddisk og mere 

end 4 MB Ram, så kan en ekstern 
strømforsyning være påkrævet. Det 
kan knibe for A500" strømforsyning 
at levere den mængde strøm der skal 
til. (Problemet kendes også fra Al200 
hvor et acceleratorkort og intern hard¬ 
disk hurtigt kan få en strømforsyning 
til at bryde sammen. (Mere om strøm¬ 
forsyninger senere i bladet). 


Alfa Ram og Alfa Power kan købes 
hos Betafon. 


Priser: 

Gælder for de to enheder og er uden 
harddisk. Ram og ekstern strøm¬ 
forsyning. 

Priserne for de nævnte moduler er 
derfor som følger: 


Kabinetter: 

Alfa Ram kr. 595.- 

Tilbud kr. 495.- 

Alfa Power kr. 999.- 

Tilbud kr. 798.- 


Ram-priser: 

ZIP Dram pr. megabyte er kr. 500.- 
S/2 SIMM kr. pr. 4 Mb kun kr. 495.- 


forskellige versioner. 

Kraftig strømforsyning kr. 698.- 
20A strømforsyning kr. 898.- 
20A strømforsyning kr. 995.- 


Alfa Ram og Alfa Power er venligst 
stillet til rådighed af Betafon 


Betafon kan kontaktes på Telefon 
3314-1233. 

Besøg evt. butikken på adressen 
Gyldenløvesgade 2 
1369 København K. 

Spørg venligst efter Martin Lind, der 
er Amiga specialisten i butikken. 

Kenneth Jørgensen. 



Strømforsyninger: 

Der kan købes flere forskellige strøm¬ 
forsyninger hos Betafon bl.a. disse 3 

Strøm på Amiga ’en 


Strømforsyninger med for lav 
effekt er baggrunden for denne 
artikel. 

Klubben har fået nogle hen¬ 
vendelser fra medlemmer som har 
problemer med deres strøm¬ 
forsyning. Enten er de totalt 
"døde", eller der er periodevis 
strømudfald. Sidstnævnte er noget 
af det værste. Specielt hvis man i 
timevis har siddet og været yderst 
kreativ UDEN at gemme data fra 
tid til anden. 

Den Amiga som vi oftest hører om 
bliver udvidet med diverse hardware, 
og som derfor kan få problemer med 
strømmen er Amiga 1200, men også 
Amiga 500/+ kan jo udvides. Og 
mange både interne og eksterne 
enheder kræver umiddelbart ingen 
ekstern strøm. Men allerede når man 
f.eks. har et ekstra drev. harddisk og 
acceleratorkort. er Amiga’ens strøm¬ 
forsyning i underkapacitet. Fra 
fabrikken er strømforsyningen til 
A1200 af en eller anden mærkelig 
grund lavet med lavere udgangseffekt 
end f.eks. den til A500/+. 

De to strømforsyningers specifika¬ 
tioner og de åbenlyse forskelle kan du 
se her. Det er selvfølgelig udgangs¬ 
effekten som er den mest interessante. 

A500: 

Input: 220 - 240 V, 50 hz., 0,4 Amp. 
Output: 5 V, 4,5 Amp., 12 V 1,0 
Amp.. -12 V 0.1 Amp. 

A1200: 

Input: 220 - 240 V, 50 hz, 300 mAmp. 
(0,3 Amp). 

Output: 5 V, 3,0 Amp., 12 V 500 
mAmp. (0,5 Amp.), -12 V 100 
mAmp. (0,1 Amp.). 



Jeg har spurgt en bekendt som er 
elektronikmekaniker og inkarneret 
computerfreak, om hvad der er at 
stille op. hvis strømforsyningen 
bryder sammen. Der er to ting man 
kan gøre: 1. Henvende sig til en 
forhandler for at købe en kraftigere 
strømforsyning eller 2. At bygge en 
selv. Lad endelig være med at øge 
styrken i den originale strøm¬ 
forsyning. Selvom det skulle lykkes at 
udskifte noget af "indmaden", så er 
selve printet ikke bygget til at yde en 
større strømstyrke end den, som 
oprindeligt var tiltænkt. Og det vil 
sige at Strømforsyningen for alvor vil 
brænde sammen. 

Kenneth Jørgensen. 

Exchange Address 


Medl.: 033 

Allan Draslov 
Vejlegårdsparken 60 1.-13 
2665 Vallensbæk Strand 

Tlf.: 4354-4201 

A1200 Ks.3.0 

Medl.: 148 

Kai Rose 

Gudenåvej 35 2. -16 
2720 Vanløse 

Tlf.: 3186-1067 

A1200 Ks.3.0 

Medl.: 063 

Morten Wind Hansen 
Søndermarken 4 (Jels) 
6630 Rødding 

Tlf.: 7455-2715 

A1200 Ks.3.0 

Medl.: 053 

Anders Drejer 
Kastaniestien 4 

3700 Rønne 

Tlf.: 5699-0053 

A1200 Ks.3.0 

Medl.; 071 

Kaj Gustafson 
Fyrrevænget 12 

3630 Jægerspris 

Tlf.: 4750-3330 

A2000 Ks.2.0 & 1.3 

Medl.: 035 

Ove Jørgensen 

Set. Jørgens Park 85 l.tv. 
4700 Næstved 

Tlf.: 5577-3824 

A500+ Ks.2.0 

Medl.: 088 

Dennis Milandt 
Kastrupvej 25 

4760 Vordingborg 

Tlf.: 5534-6220 

A1200 Ks.3.0 

Medl.: 002 

Karl Aage Hansen 
Teglgårdsvej 609 l.tv. 
3050 Humlebæk 

Tlf.: 4919-4864 

A1200 Ks.3.0 

Medl.: 084 

Peter Bo Nielsen 

Peder Skrams gade 23.2 
6700 Esbjerg 

Tlf.: 7513-4852 
A4000/040 Ks.3.0 

Medl.: 050 

Freddy Vestergård 
Meldgårdsvej 115 

8830 Tjele 

Tlf.: 8665-1115 

A1200 Ks.3.0 

Medl.: 087 

Knud Hudlebusch 
Esromgade 9 

2200 København N. 

Tlf.:. 

A1200 Ks.3.0 

Medl.: 090 

Rune Duus 
Margårdvej 2 

5580 Nørre Aby 

Tlf.: 6442-1533 

A500 Ks.1.3 

Medl.: 039 

Henning Henriksen 
Skræddervænget 13 

7000 Smidstrup 

Tlf.: 2077-9831 

A1200 Ks.3.0 

Medl.: 047 

Lars Andreasen 
Fjordvej 28 

7800 Skive 

Tlf.: 9751-4527 

A1200 Ks.3.0 

Medl.: 029 

Svend Rosenstrøm 
Østbanegade 103 6. -67 
2100 København 0. 

Tlf.: 3031-3711 

Al200 Ks.3.0 

Medl.: 075 

Jan Andersen 
Charlottrgårdsvej 131 

2640 Hedehusene 

Tit.: 4659-7959 

Virus Help 

Medl.: 070 

Leif Andersen 

Engvej 29 

4160 Herlufmagle 

Tlf.: 5550-0607 

A1200 Ks.3.0 

Exchange address 
Stedet hvor du kan udveksle 
meninger og synspunkter 
med andre af klubbens 
medlemmer, der har ladet 
deres navn, tlf og adresse 
trykke på denne side. 

Medl.: 067 

Jan Wohlgemuth 
Hybenvej 9 2.tv. -54 

9700 Horsens 

Tlf.: 7560-1213 

A1200 Ks.3.0 

Medl:: 089 

Michael Andreassen 
Bjerggården 5 st.tf. 

2635 Ishøj 

Tlf.: 4353-1707 

A500 Ksl.3 & 2.0 

PUBLIC DOMAIN 
BORNHOLM 

Shareware - Giftware - Freeware 

Pris pr. diskette: 10,- (incl. porto) 
Mindste salg er 5 disketter! 

Få tilsendt en GRATIS katalogdiskette! 
Strå tego 
BlitzBombers 
Image Engineer 3.41 
WordWorth7 Demo 

OctaMED Soundstudio 1.03c (Fuld vers.) 

PD Bornholm 

v/ Anders Drejer 

Kastaniestien 4 
3700 Rønne 
56 99 00 53 


Public Domain 

Tilbud fra din computerklub 
i August og September 

Klubben har nu indsamlet mere, 
end 23 Mb med HD-installere . 
Du vil kunne erhverve dig 1 sæt 
forkun 175.- kr. incl forsendel¬ 
se, dog kun mod forudbetaling. 

Adressen er: 

Karl Aage Hansen 
Teglgårdsvej 609 l.tv. 

3050 Humlebæk 
Tlf.:4919-4864 




Virus Help Danmark 


Hvis du har fået problemer med virus, 
eller hvis du vil undgå at få det på et 
tidspunkt så kontakt Virus help på en af 
de følgende adresser, telefonnumre. 

Jan Andersen, Charlottegårdsvej 131 
2640 Hedehusene, Tlf.: 4659-7959 
Lars P. Christensen, Tlf.: 4717-5233 
Jan Nielsen, Tlf.: 3966-5443 

Torben Danø, Tlf.: 5852-8285 
Henrik Lauridsen, Tlf.: 3648-8898 
Eller på 

XPOINT BBS, Tlf.: 6381-8005 
(56.2 USR.X2 modem) 
SysOP: Benny Pedersen 
Der er åbent daglig fra kl. 19.00-21.00 


Her kan du bestille den sidste nye vi- 
ruskiller. Disketterne koster 30 kr. pr. 
stk. incl. porto. Du kan også tegne et 
abonnement, så du automatisk får til¬ 
sendt de nye opdaterede versioner. Et 
abonnement koster 150 kr. og dækker 
udsendelsen af 6 disketter, der bliver 
udsendt efter hver opdatering, og det er 
ca. hver 6-8 uge. 

Beløbet bedes sendt på Check, Giro¬ 
bon eller indsat på Giro nr. 299-3783. 
Vi kan desværre ikke sende pr. 
efterkrav. 

Husk!! at skrive dit navn og adresse, 
samt kvilken kickstart du bruger. 

KØB SALG BYTTE 


SÆLGES: 

Tastatur A1200 Prisen taler vi om. 

KØBES: 

Superfrog, C for begyndere DK, Dansk manual for arexx. 

Henv.: Henning Henriksen (39) Tlf.: 2077 9831 


SØGES: 

Shoot’em Up Construction Kit 
Henv.: Søren Bjerg (21) Tlf.: 9732 3285 

SÆLGES: 

106 stk. orig. spil. Amiga 500 med alt tilbehør. 
CDTV med alt tilbehør. 514" drev + 800 dis¬ 
ketter. 1084 S Monitor. 

Henv.: Leif Andersen (70) Tlf: 5550 0607 

SÆLGES: 

2 stk. Kickstart ROM's til A500/A2000. 

3 stk. Kickstart ROM’s til A600. « 

1 stk. Kickstart selector til A600. / 1 * l 

2 stk. Amiga Ramcard 1Mb A500+|y* ; 

1 stk. A500+ 1 Mb mem. Upgrade V 

1 stk. Mousemaster fra Pyramid / \ v 
1 stk. ETC-901 1 RS-232 seriel W" J 
card til PC'er. > 

Henv.: Mlichael Andreassen (089) I . f ' ” A 

Tlf.: 4353 1707 efter kl. 16.00 II , >. 


KØBES: 

Cyberstorm kort til A4000 
040/060 MK. II meff SCSI. 
Henv.: Peter Bo Nielsen (84) 
Tlf.: 7513 4852 


KØBES: Ts 

Manual til A500, Musikprogram \ 
til A500, Workbench til A500. en 
god Amiga-mus. 

Brugt Al200 m/harddisk + evt. CD- 
ROM drev. 

Henv.: Rune Duus (90) Tlf.: 6442 1533 

DISKETTEN WKaiRose 


FullPalette 40.18 

Definer, gem & lås ALLE Workbench 
farver! Kræver: AmigaOS 3.0+ 

FullPalette er en patch der, sammen 
med en preference editor, giver dig 
mulighed for at definere og gemme 
ALLE 256 Workbench farver og ikke 
bare otte af dem, som standard Palette 
editoren gør. 

Du kan bestemme nøjagtigt hvilke 
farver der skal være "locked", og 
dermed aldrig modificeret af 
programmer kørende på Workbench 
skærmen, og hvilke farver der istedet 
lades "free" til IPrefs og andre 
applikationer. 

Blandt andre fordele, bliver det lettere 
at håndtere ikoner; med FullPalette 
kan du, for eksempel, ha' ikoner med 
et hvilket som helst antal farver, uden 
risiko for at se nogle af dem blive 
forandret, bare fordi du ser et billede 
med MultiView på Workbench 
skærmen. 

Du kan også sætte farverne 4-7 til 
altid at være de samme som farverne 
252-255. 

FullPalette har også en "button strip" 
til bekvem editering som f.eks. 
"Copy", "Swap" og "Spread”. 

Til brug for editering af Workbench 
paletten, kan FullPalette fuldt ud 
erstatte standard "Palette" preference 
editoren, hvis "settingsfil" 
(palette.prefs) bliver vedligeholdt 


(opdateret) for kompatibilitet, skønt 
FullPalette også bruger en "custom 
file". 

Patch’en kører sideløbende med 
IPrefs uden konflikter. 

OBS: Denne patch er endnu bedre når 
den bruges i samspil med 
"VisualPrefs" patch’en til Amiga 
GUI, som også findes på denne 
diskette. 

VisualPrefs 1.2a 

Konfigurer udseendet af din Amigas 
GUI! Kræver: AmigaOS 3.0+ 

VisualPrefs er en patch der i høj grad 
lader dig konfigurere mange aspekter 
af din Amigas GUI. 

Med en komfortabel preference 
editor, kan du konfigurere mange 
detaljer som: 

• forskellige lyse/mørke farver til 
aktive eller inaktive vinduers kanter 

• tykkelsen af alle fire "window 
horders" (også med system gadgets) 

• højden af vindue/skærms 
tittelbjælke uanset skriftens højde 

• systemets "gadgets style" (også for 
MUI/KingCON/ClassAct "titlebar 
gadgets") 

• det eksakte udseende af BOOPSI og 
GadTools 3D rammer 

• udseendet af GadTools 
proportionale "gadgets" 

• vinduers tittel-position (centreret i 
"dragbar" eller i hele tittelbjælken) 

• farven i inaktive vinduers "borders" 

... plus en hel del andet. 

VisualPrefs indeholder alle funktioner 
(plus flere) fra tidligere patch’er som: 
Prop3D og CenterTitles. 

Du kan konfigurere GUI’et 
individuelt af en hvilken som helst 
skærm åbnet af dine applikationer, 
såvel som definere et globalt GUI- 
look. 

Der findes andre programmer der gør 
noget af dette, men ingen af dem har 
alle de "features" som tilbydes af 
VisualPrefs. 

Dette program er Shareware. 

OBS: Denne patch virker endnu bedre 
når den anvendes sammen med 
"FullPalette" programmet,som også 
ligger på denne diskette 


Author: 

Massirno Tantignone 
Via Campagnoli, 4 
28100 Novara (NO) 

IT ALY 

E-mail: tanti@intercom.it 

BEGRÆNSNINGER I DEN 
UREGISTREREDE VERSION 


Ingen "features" er låste, men: 

• Du kan kun gemme/bruge op til 10 
skærmdefinitioner 

• Hvis du gemmer mere end 5 
skærmdefinitioner, vil en requester 
dukke op hver gang du starter GUI 
editoren 

• Den globale indstilling kan kun 
bruges af to skærme 

En skærm'mode’ med lxl pixler 
anbefales kraftigt, såvel som en 
skærm størrelse på 640* *400 eller 
større. 

Et grafikkort vil også gøre nytte 
(men er ikke påkrævet). 


DEADLINE: 1. SEP. 98 

Bladet udkommer 112 - 1/4 - 1/6 - 1/8 - 1/10 -og 1/12 
Oplag 120 stk. 

Medlemmer pr. 1. Juli: 65 


Kontingent, Klubsalg, Annoncer 


ANNONCEPRISER 


Karl Aage Hansen 

SIDE 

1/4 

1/2 

i/l 

Teglgårdsvej 609 I.tv. 

— 

— j_ - 


— 

3050 Humlebæk 

Medlem 0.00 

20.00 

35.00 

TLF: 49 19 48 64 GIRO 9 98 86 37 

Privat 

40.00 

70.00 

120.00 


Firma 

1 10.00 

200.00 

350.00 

KLUBTELEFON: 





Mandag - Fredag kl. 18:00 - 21:00 

PRISER ER INCL. MOMS 

25% 

DIGITAL PRODUCTS 




i rrtiffa \\rl> UroWXar! ■ 




Pris uden monitor 
A1200 1995,- 

A1200HD 2995,- 


Pakken indeholder: 

Amiga 1200 
Digita Wordworth v4SE 
Digita Print Manager vl.2SE 
Digita Datastore vl.l 
Digita Organiser vl.l 
Photogenics vl.2SE 
Personal Paint v6.4 
TurboCalc v3.5 
Pinball Mania 
Whizz 


Der lages forbehold for trykfejl, 
pris- & specifikationsændringer 
samt udsolgte varer. 



BETAFON! 

Gyldenløvesgade 2*1369 København K. 
Telefon 3314 1233 * Fax 3314 1276 
http://betafon.dk • ordre@betafon.dk 



















